Sfântul cuvios Alexie, omul lui Dumnezeu, Italia ($411) 
(17 martie) 





Părinţii Sfântului Alexie, Eufimian şi Aglaida, oameni cu multe averi şi credincioşi, 
au trăit în timpul împăratului Honoriu (395-423). Aceştia nu aveau copii, însă erau 
buni şi darnici, în fiecare zi puneau trei mese în casa lor pentru sărmani, văduve şi 
bolnavi. După multe rugăciuni, Dumnezeu le-a dăruit pe Alexie, care, atunci când a 
crescut, a studiat mult, devenind foarte înţelept. Trăia cu dorinţa nemuririi şi a vieţii 
veşnice, de multe ori simțindu-se răpit în altă lume, numai la gândul veşnicei 
fericiri. Fiind căsătorit de părinţi, în noaptea nunţii a fugit în cetatea Edesa din 
Mesopotamia. A vieţuit vreme de 17 ani necunoscut de nimeni şi în sărăcie, locuind 
lângă biserica Născătoarei de Dumnezeu din acea cetate. Şi-a împărțit, apoi, toate 
lucrurile de preţ, pe care le luase de acasă, trăind doar din milostenia celorlalți. 

Astfel, pentru trăirea sa, a fost numit în vis, prin glas dumnezeiesc, „omul lui Dum- 
nezeu“. Dar fiindcă oamenii au început să-l cinstească, Alexie a fugit, ajungând din 
voie divină la Roma, unde a trăit alţi 17 ani, într-o colibă, lângă casa părintească. A 
fost recunoscut abia după ce şi-a dat sufletul lui Dumnezeu, în anul 411. 

Evanghelia şi Apostolul zilei 





12. Dar ziua a început să se plece spre seară. Și, venind la El, cei doisprezece I- 
au spus: Dă drumul mulţimii să se ducă prin satele şi prin sătuleţele dimprejur, 
ca să poposească şi să-şi găsească mâncare, că aici suntem în loc pustiu. 

13. Iar Ela zis către ei: Daţi-le voi să mănânce. lar ei au zis: Nu avem mai mult 
de cinci pâini şi doi peşti, afară numai dacă, ducându-ne noi, vom cumpăra 
merinde pentru tot poporul acesta. 

14. Căci erau ca la cinci mii de bărbaţi. Dar EI a zis către ucenicii Săi: Aşezaţi-i 
jos, în cete de câte cincizeci de inşi. 

15..Şi au făcut aşa şi i-au aşezat pe toți. 

16. lar lisus, luând cele cinci pâini şi cei doi peşti şi privind la cer, le-a 
binecuvântat, a frânt şi a dat ucenicilor, ca să pună mulţimii înainte. 

17.Şi au mâncat şi S-au Săturat toţi şi au luat ceea ce le-a rămas, douăsprezece 
coşuri de fărâmituri. 

18. Și când Se ruga EI singur, erau cu El ucenicii. 


Apostol 





22.lar roada Duhului este dragostea, bucuria, pacea, îndelungă-răbdarea, 
bunătatea, facerea de bine, credinţa, 

23.Blândeţea, înfrânarea, curăţia; împotriva unora ca acestea nu este lege. 
24.lar cei ce sunt ai lui Hristos lisus şi-au răstignit trupul împreună cu patimile 
şi cu poftele. 

25.Dacă trăim în Duhul, în Duhul să şi umblăm. 

26.Să nu fim iubitori de mărire deşartă, supărându-ne unii pe alții şi pizmuindu- 
ne unii pe alții. 

1.Fraţilor, chiar de va cădea un om în vreo greşeală, voi cei duhovniceşti 
îndreptaţi-l, pe unul ca acesta cu duhul blândeţii, luând seama la tine însuţi, ca 
Să nu cazi şi tu în ispită. 

2. Purtaţi-vă sarcinile unii altora şi aşa veţi împlini legea lui Hristos. 

In această lună (martie), ziua a șaptesprezecea - Pomenirea prea cuviosului 
părintelui nostru Alexie, omul lui Dumnezeu (Minei) 





La Vecernie 


La Doamne, strigat-am..., se pun stihirile pe 6: 3 ale Triodului şi trei ale sfântului, 
glasul I: 


Podobie: Prea lăudaţilor mucenici... 


Om al lui Dumnezeu pe tine te-am cunoscut şi cu numirea şi cu fapta. Că având pe 
pământ sărăcie nemăsurată, şi strâmtorare, ai strălucit cu bunătățile, şi ai încredinţat 
pe credincioşi cu minunile. Pentru aceasta roagă-te, să se dăruiască sufletelor noa- 
stre, pace şi mare milă. 


Cu dorirea ceea ce rourează, stingând doririle trupului cele arzătoare Alexie, prin 
bună credinţă ai schimbat cămara pentru cămară. Şi pentru dezmierdările trupului, 
ai dobândit dumnezeiască asemănarea îngerilor. Cu care roagă-te împreună, să se 
dăruiască sufletelor noastre, pace şi mare milă. 


Necunoscut ai rămas înțelepte, trudindu-te înaintea porților dumnezeieştilor părin- 
ilor tăi, batjocorindu-te pe tine slugile tale în multă vreme. lar murind te-ai arătat 
cu minunile cele ce le-ai săvârşit, tămăduind bolile, şi izgonind duhurile cele 
necurate. 


Slavă... glas 1 

Iubind Hristos Dumnezeu, cea liniştită şi singuratică, smerită, şi fără de răutate 
viaţa ta prea fericite Alexie, luminător la toată lumea te-a arătat, strălucind mai 
mult decât Soarele. Căci pe soție şi avuţia cea vremelnică, ca un praf o ai socotit, 
necunoscut fiind în casa părintească, şi ai dorit numai de însuşi Hristos, pe care L- 
ai iubit. Adu-ţi aminte dar pentru robii tăi înaintea scaunului Împăratului tuturor, lui 
Hristos Dumnezeului nostru, neîncetat rugându-te pentru robii tăi, prea cuvioase 
părinte. 


Și acum... a Născătoarei 
Bucură-te, curată străină auzire, Bucură-te, lemnul cel sfânt al Raiului cel sădit de 
Dumnezeu; Bucură-te, pierderea dracilor celor răi, Bucură-te, sabia cea cu două 
ascuţituri, care tai capul vrăjmaşului prin străină naşterea ta, cu totul fără prihană, şi 
pe noi cei înstrăinaţi iarăşi ne cheamă, Preasfântă. 
A Crucii, a Născătoarei 
Junghierea Ta cea fără dreptate Hristoase, văzându-o Fecioara, tânguindu-se striga 
Ție: Preadulce Fiule, cum pătimeşti fără dreptate? Cum spânzuri pe lemn, care ai 
spanzurat tot pământul pe ape? Nu mă lăsa singură, Făcătorule de bine mult- 
milostive, pe mine Maica şi slujnica Ta rogu-mă. 
La Utrenie 

Canonul sfântului şi ale Triodului după rânduiala lor. 

Canonul cuviosului 

facere a lui chir Iosif 

Cântarea 1-a 
Irmos: Intru adânc a aşternut de demult toată oastea lui Faraon, puterea cea prea 
într-armată, iar întrupându-Se Cuvântul, a pierdut păcatul cel prea rău, Domnul cel 
prea slăvit, că cu slavă S-a proslăvit. 
Călătorit-ai pe calea cea strâmtă, din tinerețe petrecând cu viaţă cuvioasă şi curată 


înțelepte. Pentru aceasta strâmtorarea minţii mele lăţeşte-o ca să te laud pe tine, 
care petreci întru lățimea Raiului fericite. 


khkkhkkhkhkkrhkhkhkhkhkhhkikhkhkikrhkikikik 


Xe Xe De e e e Xe e e Xe e e e De De e e e e e e De e e e e e e e e e XX 


kkhkkhkkkhkhkhkhkikhkhkhkrhkkhhkikrhihkikihyik 


XP Xp e Xe Xe De Xe e e Xe e e Xe e e e Xe e e e e e e e e e e e Xe Xe e XX 


Cu totul pe sineţi dându-te lui Dumnezeu fericite, afară de trup şi de lume ai fost, 
cinstind mai mult bogăţia cea cerească şi petrecătoare, şi patria ta, cetatea Sionului 
cea veşnică, decât bogăţia cea stricăcioasă. 

Slavă... 

Născându-te tu ca şi Samuil prea fericite, ai dezlegat sterpiciunea maicii tale, iar în 
pântecele inimii zămislind frica cea prea curată, ai născut Duhul mântuirii, prin 
dumnezeieşti bunătăţi şi prin credinţă. 

Și acum... a Născătoarei 

Fiul lui Dumnezeu cel împreună fără de început, ca o pricină pe tine te-a avut, 
Fecioară, a asemănării celei noi, aflându-te pe tine singură curată, mai presus de 
toată făptura. Pentru aceasta toate neamurile te lăudăm, şi te fericim pe tine prea 
curată. 

Cântarea a 3-a 

Irmos: ÎInflorit-a pustia... 

Cu dragostea curăţiei rănindu-te ai schimbat în locul cămării celei pământeşti, că- 
mara cea cerească, şi în locul dezmierdării celei femeiești, ai dobândit asemănarea 


cea prea dulce a îngerilor. 


Tulburările cele din viaţă, şi îngâmfarea bogăției ai părăsit şi te-ai făcut străin de 
patrie, părinte Alexie, urmând sărăciei lui Hristos. 


Slavă... 


In lacrimi şi întru osteneli şi întru înfrânare ai căutat prea înțelepte, cândva să-ţi 
vină lumina cea bună a cunoştinţei, ca să dăruiască inimii tale nepătimire. 


Și acum... a Născătoarei 


Cel dintru înălțime nevăzut de îngeri, jos dintru tine născându-se Preacurată, se 
vede om desăvârşit, ca să dobândească iarăşi lumea cea pierdută. 


Irmosul: Inflorit-a pustia ca crinul Doamne, Biserica păgânilor cea stearpă prin 
venirea Ta, întru care s-a întărit inima mea. 

Condac, glas 2: 
Podobie: Cele de sus căutând de tot necazul ne izbăvim, de Dumnezeu Născătoare. 


Având casa părinților tăi ca o casă străină, ai petrecut într-însa cu chipul sărăciei şi 
după mutare primind cununa slavei, te-ai arătat minunat pe pământ Alexie omule al 
lui Dumnezeu, îngerilor şi oamenilor bucurie. 


Icos: Împodobindu-te cu viaţa şi cu cuvinte, ai înălțat Biserica lui Hristos cu vie- 
țuirea ta, făcând pe tată şi pe maică, pe împăratul şi pe norod a prăznui, păzind 
lucrurile cele după chipul lui Dumnezeu, Alexie prea cuvioase. Căci cu curăția te- 
ai strălucit în lume. Pentru aceasta darul bunătăţilor tale luminează pe toţi, cei ce cu 
credință prăznuiesc pomenirea ta părinte, căci te-ai arătat îngerilor şi oamenilor 
bucurie. 


Sedealna, glas 8: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Toţi credincioşii prin cuget privind sudorile şi ostenelile tale prea înțelepte, ne 
umplem la suflet de toată umilinţa, şi cu dragostea inimii cinstindu-te pe tine cu 
cântări, înşine ne pornim către dumnezeieşti cântări, spre mărirea şi lauda Stă- 
pânului tuturor, prea fericite Alexie, şi cu credinţă strigăm ție, ca unui plăcut Dom- 
nului: Roagă-te lui Hristos Dumnezeu, iertare de greşale să dăruiască, celor ce cu 
dragoste prăznuiesc sfântă pomenirea ta. 


Slavă... 

Altă Sedealna, glas 3: 

Podobie: De frumuseţea fecioriei tale şi de prea luminată curăţia ta Gavriil mi- 
rându-se, a strigat ție, Născătoare de Dumnezeu: Ce laudă vrednică voi aduce ţie? 


Sau cum te voi numi pe tine? Nu mă pricep şi mă minunez! Pentru aceasta, precum 
mi s-a poruncit, strig ţie: Bucură-te, ceea ce eşti plină de har. 

Schimbând bogăţia cea nestricăcioasă, şi arătat veşnică, în locul bogăției celei stri- 
căcioase, ai părăsit frumuseţea lumii cu cuvioşie Alexie. Pentru aceasta împreună 
cu toți sfinții te slăvim pe tine, şi cu sfinţenie prăznuim pomenirea ta, chemând, 
prin rugăciunile tale părinte, ca să aflăm mare milă. 


Și acum... a Născătoarei 


Neînţeleasă şi necuprinsă este înfricoşată taina ta cea mare, care s-a lucrat întru tine 
Stăpână de Dumnezeu dăruită. Că pe Cel necuprins zămislindu-L L-ai născut, cu 
trup îmbrăcându-Se din prea curate sângiurile tale. Pe care totdeauna roagă-L prea 
curată, ca pe Fiul tău, să se mântuiască sufletele noastre. 


A Crucii, a Născătoarei 

Ceea ce Te-a născut pe Tine Hristoase, văzându-Te înălțat pe Cruce, ca un osândit, 
unele ca acestea grăia, plângând cu jale: Vai mie cum nu s-a milostivit spre Tine 
nicicum poporul cel fărădelege. Pe Cela ce L-ai miluit pe el pentru mulțimea milei 
Tale. Nu mă lăsa pe mine singură în lume, Cela ce Unul eşti fără de păcat. 
Cântarea a 4-a 

Irmos: Venit-ai din Fecioară nu sol nici înger, ci Tu însuţi Domnul Te-ai întrupat, 
şi m-ai mântuit pe mine tot omul. Pentru aceasta strig ie: Slavă puterii Tale 


Doamne. 


Suferit-ai sărăcie, făcându-te cerşetor ca Lazăr cel sărac. Căci dorirea cea dumne- 
zeiască învita inima ta fericite, ca să dorească de bogăţia cea cerească. 


Dorit-a1 de vieţuirea cea fără de avere şi fără de grijă, mâncând odată în săptămână, 
pentru dorirea nestricăcioasei dragostei ceea ce te aştepta pe tine prea fericite Ale- 
XIe. 


Slavă... 


Vrând a face inima ta Biserică dumnezeiască, ai iubit a şedea în casa Născătoarei 
de Dumnezeu, şi frumuseţile cele cereşti a le privi, slăvite Alexie. 


Și acum... a Născătoarei 

Ca una ce ai alăptat pe Dătătorul de lapte, satură acum inima mea cea flămândă şi 
suspinătoare, de toată cunoştinţa, şi de dumnezeiască umilinţă, rogu-te Fecioară 
curată. 


Cântarea a 5-a 
Irmos: Mijlocitor te-ai făcut lui Dumnezeu şi oamenilor, Hristoase Dumnezeule; că 
prin tine Stăpâne, către Părintele Tău începătorul luminii, din noaptea necuno- 


ştinţei, aducerea am aflat. 


Cu sfințite curgerile lacrimilor tale adăpându-ţi pururea sufletul, ai rodit spic cu 
adevărat însutit, bine păzit Plugarului celui nemuritor. 


Arătatu-te-ai pe pământ următor petrecerii celor fără de trupuri, prin înfrânarea ta 
cea prea covârşitoare, şi prin starea la rugăciune, prin care te-ai făcut lumină, 
vrednicule de minune părinte. 

Slavă... 

Cu focul rugăciunilor ai ars materia păcatului înțelepte, şi prin rugăciunile cele 
priveghetoare ai adormit toată dezmierdarea. lar adormind, ai trecut către lumina 
cea neînserată. 

Și acum... a Născătoarei 

Cel ce locuieşte în lumină, întru sfânt pântecele tău a locuit prea curată, vrând iarăşi 
să izbăvească lumea, cea pierdută întru întunericul necunoştinţei. Pe care roagă-L 
ca să lumineze pe toţi, cei ce te cântă pe tine, Fecioară. 

Cântarea a 6-a 

Irmos: Întru adâncul greşalelor... 

Ca unul ce te-ai făcut Biserică vie lui Dumnezeu, cea neispitită de nuntă, ce este 
lăcaş lui Hristos, te-a arătat şi te-a slăvit pe tine, cel ce erai ascuns, şi te sârguiai a 
te tăinui. 


Rugăciunile tale ca o tămâie s-au primit la Dumnezeu. Drept aceea cu viaţa ta ai 
bine miresmat cugetele credincioşilor prin darul Duhului fericite. 

Slavă... 


Pe tine, cel ce erai împodobit cu sfințită vieţuire, şi nevrând te-a dat iarăşi Hristos 
patriei slăvite, măcar că fugeai de slava cea vremelnică. 


Și acum... a Născătoarei 


Legile firii înnoindu-le Ziditorul făpturii prea curată Stăpână, din tine negrăit se 
naște, şi pentru nemăsurata milă, mă îndumnezeieşte pe mine. 


Irmosul: Intru adâncul greşalelor fiind înconjurat, chem adâncul milostivirii Tale 
cel neurmat, din stricăciune Dumnezeule, scoate-mă. 


Condac, glas 4: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


A lui Alexie prea fericitului, pe cinstita prăznuire astăzi săvârşind cu bună credinţă, 
să-l lăudăm pe dânsul, zicând: Bucură-te, podoaba cea frumoasă a cuvioşilor. 


Icos: Cine va slăvi după vrednicie cinstitele tale bunătăţi, şi cine le va căuta cu în- 
destulare, Alexie de Dumnezeu cugetătorule. Întreaga înţelepciune, răbdarea, blân- 
dețile, înfrânarea, cântarea neîncetată, pe cea desăvârşit aspră petrecere şi nemăsu- 
rata smerenie, prin care făcându-te îngerilor asemenea, te rogi pururea pentru toată 
lumea, pentru care auzi cuvioase acum de la toţi credincioşi: Bucură-te, podoaba 
cea frumoasă a cuvioşilor. 


Sinaxar 


Intru această lună, în 17 zile. Pomenirea prea cuviosului părintelui nostru Ale- 
xie, omul lui Dumnezeu. 


Stih: Om al lui Dumnezeu numai tu pe pământ numindu-te. 
Numai tu vei avea ceva nou şi în ceruri părinte. 

În a şaptesprezecea primeşte, 

Alexie sfârşitul răbdând vitejeşte. 


Acesta era din Roma, având părinți bogaţi şi foarte de bun neam, tatăl era Eftimian 
Patriciul şi maica sa Aglaida, singur născut fiind el la părinți. Deci gătindu-se lui de 


khkkhkkhkhkkrhkhkhkhkhkhhkikhkikikhkikiki 


e Xe e e Xe De Xe e e Xe e e e De De e e e e e e De e e e e e e e e XX 


kkkkhkkkhkhkhhkikhkhkhkrhkhkhhkikhkihkikihyik 


XP Xp e Xe Xe De Xe e e Xe e e Xe e e e Xe e e e e e e E e e e e e e XX 


tatăl său cămara cea de nuntă, în vremea ce era să se culce cu mireasa, dându-i ei 
inelul său cel de aur, şi binecuvântându-o, a ieşit pe ascuns din casă şi s-a dus la 
Edessa. 


Și a rămas la biserica de acolo optsprezece ani, îmbrăcat cu haine sărăceşti şi tren- 
țăroase, hrănindu-se cu mila şi îndurarea celor ce mergeau la el. 


Apoi purcezând de acolo (căci nu era cu putinţă a nu se şti, şi a se ascunde pentru 
de-a pururea bunătatea lui, când acum mergea la el mai mulți şi-l îmbulzeau) şi 
vrând a se pogori la Tarsul Ciliciei, la biserica Sfântului apostol Pavel, nu şi-a 
câştigat această dorinţă, pentru că corabia suflată de vânturi potrivnice, a fost trasă 
într-alt loc. 


Deci mergând la Roma s-a dus la casa părintelui său şi necunoscându-se, petrecea 
cealaltă a sa viaţă, dinaintea porţii sale, baţjocorindu-se de slugile sale, şi atâtea 
pătimind, câte urma a pătimi om străin, fără de nici o îndrăzneală de la oamenii pe- 
trecători, întru desfătare şi fără de rânduială. 


Deci apropiindu-se de fericitul sfârşit, a cerut hârtie pe care scriind cine este şi unde 
s-a născut. ȘI o avea în păstrare, până ce împăratul Onorie din dumnezeiască desco- 
perire mergând la el, şi rugându-se când acum murise, a luat hârtia şi citindu-se în- 
tru auzul tuturor, şi toți spăimântându-se, sfintele lui moaşte cu cinste şi cu mare 
cuviinţă s-au îngropat în biserica Sfântului apostol Petru, miruri cu bun miros, şi 
vindecări pururea vărsând la cei ce se apropie. 


Tot în această zi, S-a întâmplat şi pomenirea celei cu iubire de oameni pornite 
asupra noastră înfricoşări şi groază a cutremurului, de care fără nădejde ne-a 
izbăvit pe noi Domnul cel iubitor de oameni, care a fost în zilele lui Constantin 
împărat. 


Tot în această zi, Sfântul mucenic Pavel, pentru sfintele icoane în foc s-a să- 
vârşit. 


Stih: Râvna icoanelor pe Pavel l-a ars, 
Căruia pentru acestea văpaia cuptorului i-au aprins. 


Tot în această zi, prea cuviosul Teostirict mărturisitorul, cu pace s-a săvârşit. 


Stih: Nouă credincioşilor şi mutat din viaţă întărire fiind, 
Cu rugăciunile tale Teostiricte putere fii nouă dând. 

Tot în această zi, Sfântul mucenic Marin de sabie s-a săvârşit. 


Stih: Fiind tăiat Marin, taie capul înşelăciunii, 
ŞI împreună cu Hristos, capul tuturor rămâne. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 

Irmos: Porunca cea potrivnică lui Dumnezeu, a tiranului celui călcător de lege, 
înaltă văpaia a ridicat. lar Hristos a tins cinstitorilor de Dumnezeu tineri, roua 
Duhului, celui ce bine este cuvântat şi prea proslăvit. 

Răbdai cuvioase înaintea porților părinţilor şezând, şi cu totul fiind neştiut, şi 
batjocorirea slugilor primindu-o, şi cumplit fiind luat în râs, şi întru multă sărăcie 
trudindu-te. 

Ca unul ce ai omorât cugetul trupului tău, văzând pe părinţii tăi şi necunoscându-te 
lor, răbdai silnicia firii, şi trecerea cu vederea a slugilor tale celor multe, care te 
scârbea pe tine cuvioase. 

Slavă... 

O, minune! Cum ai rămas pururea sărăcind întru bogăţia smereniei celei nemăr- 
ginite Alexie ? Cum ai suferit a te batjocori şi a te ocări de slugile tale, care nu au 
ştiut viaţa ta prea înțelepte? 

Și acum... a Născătoarei 

Tainei celei mari slujitoare tu te-ai făcut Preacurată, căci pe Dumnezeu L-ai întru- 
pat, Cel ce ne izbăveşte din mari rele pe noi, cei ce te mărim pe tine binecuvântată 
de Dumnezeu dăruită, curată. 

Cântarea a 8-a 

Irmos: Cuptorul cel cu foc... 

Fiind necunoscut de părinți mai-nainte, în vremea mutării tale le-ai descoperit taina, 


arătându-te întru slava Dumnezeului nostru, celui ce cu mărire şi după vrednicie te- 
a proslăvit pe tine slăvite. 

Domnul cu mare glas te-a arătat la toată Roma pe tine ca pe o comoară ascunsă, 
care zăceai în chip de sărac, şi cu darurile tămăduirilor îmbogăţeai pe toţi, cei ce cu 
credinţă veneau la tine, prea fericite Alexie. 


Binecuvântăm pe Tatăl, şi pe Fiul şi pe Sfântul Duh, Domnul. 


Boierii noroadelor împărații şi preoţii, din insuflarea lui Dumnezeu, s-au adunat a 
te îngropa pe tine prea fericite, și au văzut vedere mare, uimindu-se de minunile 
cele ce le săvârşeai cuvioase, prin dumnezeiască puterea Duhului. 


Și acum... a Născătoarei 


lubitorul de oameni ca să ne înnoiască pe noi, cei stricați prin călcarea cea de 
demult, S-a întrupat fără stricăciune, dintru nestricăciosul tău pântece Preacurată: 
Şi a izbăvit pe toți din stricăciunea păcatului, cu totul fără prihană. 


Irmosul: Să lăudăm, bine să cuvântăm şi să ne închinăm Domnului cântăndu-l şi 
prea înălţându-L pe Dânsul întru toţi vecii. 


Cuptorul cel cu foc oarecând în Babilon, lucrările şi-a despărțit cu dumnezeiasca 
poruncă, pe haldei, arzând, iar pe credincioşi răcorind, pe cei ce cântă: Bine- 
cuvântaţi toate lucrurile Domnului, pe Domnul. 


Cântarea a 9-a 

Irmos: Fiul Părintelui... 

Invrednicitu-te-ai a vedea mărirea lui Dumnezeu prea cuvioase, proslăvindu-te şi EI 
pe tine la sfârşit fericite. Căci cei ce nu vedeau, au văzut lumină, şi cei ce mai- 
nainte erau muţi, au grăit, prea slăvite Alexie. 

Când erai pus înainte, şi dus către îngropare, te-ai arătat ca un soare părinte; mi- 
nunat dând razele tămăduirilor, izgonind patimile cele întunecate, şi arzând pe 
draci, şi luminând pe cugetătorii de Dumnezeu. 

Din insuflare dumnezeiască s-au adunat mai alesul dintre patriarhi, şi împăratul cel 
foarte iubitor de Hristos, boierii, bătrânii şi tinerii, şi cetele călugărilor, ca să te 


îngroape, sfințindu-se de atingerea ta, fericite Alexie. 


Slavă... 

Răpitu-te-ai suindu-te întru căruţa bunătăţilor, şi te-ai odihnit, unde sunt cetele cu- 
vioşilor, ale apostolilor, ale mucenicilor, ale patriarhilor şi ale tuturor drepţilor. Cu 
care împreună adu-ţi aminte de noi, cei ce te cinstim pe tine, Alexie. 


Și acum... a Născătoarei 

Glasul lui Gavriil bucurându-ne, îl aduceau ție, zicând: Bucură-te, holda cea nea- 
rată; bucură-te, dezlegarea blestemului; bucură-te, izvorul apei celei vii, lauda 
cuvioşilor, Născătoare de Dumnezeu pururea Fecioară. 

Irmosul: Fiul Părintelui Celui fără de început Dumnezeu şi Domnul întrupându-Se 
din Fecioară S-a arătat nouă, ca să lumineze cele întunecate şi să adune cele risi- 
pite. Pentru aceasta pe Născătoarea de Dumnezeu cea prea lăudată o mărim. 
Luminânda glasului de 3 ori. 


Iar de este Sâmbătă zicem aceasta. 


Podobie: Cel ce ai împodobit cerul cu stele, ca un Dumnezeu, şi prin îngerii Tăi tot 
pământul luminezi, Făcătorule a toate, mântuieşte pe cei ce Te laudă pe Tine. 


O minune! Cum ai suferit silnicia firii ca un diamant multă vreme, înaintea pă- 
rinţilor tăi neplecându-te de plângerile cele amare ale părinților tăi, şi ale soției tale, 


Alexie. 


Stihoavna Triodului. Şi cealaltă slujbă a Utreniei după rânduială şi Otpustul. 

Canon de rugăciune către Sfântul cuvios Alexie, omul lui Dumnezeu 


SR 
(3) 


CCA ( (it: 
poz /zaiasornati) (nai (Doaooea20 


7 SI 





Troparul Sfântului cuvios Alexie, omul lui Dumnezeu, glasul al 8-lea: Cu cur- 
gerile lacrimilor tale ai lucrat pustiul cel neroditor şi cu suspinurile cele dintru 
adânc ai făcut ostenelile tale însutit roditoare şi te-ai făcut luminător lumii, stră- 
lucind cu minunile, Alexie, părintele nostru. Roagă-te lui Hristos Dumnezeu ca să 
mântuiască sufletele noastre. 


Troparul Sfântului cuvios Alexie, omul lui Dumnezeu, glasul 1: Locuitor pus- 
tiului, înger în trup şi de minuni făcător te-ai arătat, purtătorule de Dumnezeu, 
părintele nostru Alexie. Cu postul, cu privegherea şi prin rugăciune primind daruri 
cereşti, tămăduieşti pe cei bolnavi şi sufletele celor ce aleargă la tine cu credinţă. 
Slavă Celui ce ţi-a dat ţie putere; Slavă Celui ce te-a încununat pe tine; Slavă Celui 
ce lucrează prin tine tuturor tămăduiri. 


Cântarea 1 
Irmos: Întru adânc a aşternut de demult toată oastea lui Faraon puterea cea prea 
într-armată; iar Cuvântul, Intrupându-Se, a nimicit păcatul cel prea rău, Domnul 


Cel prea slăvit; că Singur cu Slavă S-a prea slăvit. 


Stih: Sfinte cuvioase părinte Alexie, roagă-te lui Dumnezeu pentru noi. 

Călătorit-ai pe calea cea prea strâmtă, din tinereţe petrecând, înțelepte, viaţă curată 
şi cuvioasă. Pentru aceasta, lărgeşte-mi acum strâmtorarea minţii mele, ca să te laud 
pe tine, cel ce petreci în lărgimea Raiului, prea cuvioase părinte Alexie. 

Stih: Sfinte cuvioase părinte Alexie, roagă-te lui Dumnezeu pentru noi. 

Dându-te cu totul lui Dumnezeu, fericite, ai trăit în afară de trup şi de lume, 
alegând mai degrabă, în locul bogăției celei trecătoare, pe cea cerească şi veşnică şi 
în locul patriei de aici, Sionul cel de sus. 

Slavă Tatălui şi Fiului şi Sfântului Duh. 

Fiind născut ca şi Samuel, prea fericite, ai dezlegat pântecele cel sterp al maicii tale 
şi primind în pântecele inimii tale frica cea prea curată, ai născut prin credință duh 
de mântuire cu fapte bune şi dumnezeieşti. 

Şi acum şi pururea şi în vecii vecilor. Amin (a Născătoarei). 

Fiul lui Dumnezeu, cel împreună fără de început, te-a avut pe tine, Fecioară, ca pe o 
pricină a asemănării cu noi, aflându-te pe tine singură, curată, mai nevinovată decât 
toată făptura. Pentru aceasta, toate neamurile te lăudăm şi te fericim. 

Cântarea a 3-a 

Irmos: Inflorit-a pustiul... 


Stih: Sfinte cuvioase părinte Alexie, roagă-te lui Dumnezeu pentru noi. 


Rănit fiind de dragostea curăţiei ai schimbat cămara cea de pe pământ cu cămara 
cerească şi dezmierdarea soţiei cu prea plăcuta asemănare cu îngerii. 


Stih: Sfinte cuvioase părinte Alexie, roagă-te lui Dumnezeu pentru noi. 


Zgomotele cele din viaţă şi mulțimea bogăției le-ai părăsit şi te-ai înstrăinat de 
patria ta, părinte Alexie, urmând sărăcia lui Hristos. 


Slavă Tatălui şi Fiului şi Sfântului Duh. 


In lacrimi, în osteneli şi în înfrânare ai căutat binele, prea înțelepte, când avea să-ţi 
vină lumina cunoştinţei şi să dea nepătimire inimii tale. 

Şi acum şi pururea şi în vecii vecilor. Amin (a Născătoarei). 


Cel dintru înălțime, Nevăzut de îngeri, Preacurată, născându-Se jos din tine, Se 
vede Om Desăvârşit, ca să dobândească din nou lumea cea pierdută. 


Irmosul: Inflorit-a pustiul ca şi cri-nul, Doamne, Biserica cea stearpă din păgâni, 
prin venirea Ta; întru care s-a întărit inima mea. 


Cântarea a 4-a 


Irmos: Venit-ai din Fecioară nu sol, nici înger, ci Însuţi Tu, Domnul Întrupat şi m- 
ai mântuit pe mine, tot omul. Pentru aceasta, strig Ție: Slavă puterii Tale, Doamne! 


Stih: Sfinte cuvioase părinte Alexie, roagă-te lui Dumnezeu pentru noi. 


Suferit-ai sărăcia, făcându-te cerşetor ca şi săracul Lazăr. Căci dorirea cea dumne- 
zeiască, fericite, atrăgea inima ta cea dornică de bogăţia cea cerească. 


Stih: Sfinte cuvioase părinte Alexie, roagă-te lui Dumnezeu pentru noi. 


Viaţa cea neîmbuibată şi lhpsită de averi ai dorit, Sfinte Alexie, hrănindu-te numai o 
dată pe săptămână, pentru dragostea bucuriei celei nestricăcioase, prea fericite. 


Slavă Tatălui şi Fiului şi Sfântului Duh. 


Căutând să faci din inima ta Biserică a Domnului, ai iubit a şedea în casa Năs- 
cătoarei de Dumnezeu, mărite şi a privi de-a pururea frumuseţile cele cereşti. 


Şi acum şi pururea şi în vecii vecilor. Amin (a Născătoarei). 

Ceea ce ai hrănit cu lapte pe Dătătorul laptelui, Fecioară, te rog satură şi inima mea, 
care este acum înfometată şi strâmtorată, cu toată cunoştinţa şi cu dumnezeiască 
umilință. 

Cântarea a 5-a 

Irmos: Mijlocitor Te-ai făcut între Dumnezeu şi oameni, Hristoase Dumnezeule; 


căci prin Tine, Stăpâne, din noaptea necunoştinţei, către Părintele Tău, Incepătorul 
luminii, ridicare am aflat. 

Stih: Sfinte cuvioase părinte Alexie, roagă-te lui Dumnezeu pentru noi. 


Cu curgerile sfințitelor tale lacrimi adăpându-ţi sufletul ai rodit spic cu adevărat 
însutit, bine păzit Lucrătorului celui Nemuritor. 


Stih: Sfinte cuvioase părinte Alexie, roagă-te lui Dumnezeu pentru noi. 
Văzutu-te-ai pe pământ următor petrecerii celor fără de trup cu înfrânarea ta cea 
desăvârşită, părinte, vrednicule de laudă şi cu stăruința în rugăciune, prin care te-ai 
luminat. 


Slavă Tatălui şi Fiului şi Sfântului Duh. 


Cu focul rugăciunilor ai ars materia păcatului, înțelepte şi cu privegheri de noapte 
toată dezmierdarea ai adormit-o şi adormind, te-ai mutat la Lumina cea neînserată. 


Şi acum şi pururea şi în vecii vecilor. Amin (a Născătoarei). 

Cel ce locuieşte în Lumină, în sfânt pântecele tău a locuit, Preacurată, ca să 
mântuiască lumea cea pierdută în întunericul necunoştinţei. Pe care roagă-L să 
lumineze pe toți cei ce te laudă pe tine. 

Cântarea a 6-a 

Irmos: De adâncul greşellor... 


Stih: Sfinte cuvioase părinte Alexie, roagă-te lui Dumnezeu pentru noi. 


Făcându-te Biserică vie lui Dumnezeu, cea neispitită de nuntă, sălaşul lui Hristos, 
te scoate la iveală pe tine cel ascuns şi te măreşte pe tine cel ce căutai să nu te arăţi. 


Stih: Sfinte cuvioase părinte Alexie, roagă-te lui Dumnezeu pentru noi. 


Rugăciunile tale au fost primite ca o tămâie la Dumnezeu, fericite; drept aceea cu 
viaţa ta ai îmbălsămat cugetele credincioşilor cu harul Duhului. 


Slavă Tatălui şi Fiului şi Sfântului Duh. 


Pe tine, cel împodobit cu sfințită vieţuire, cu toate că nu voiai, mărite, iarăşi te dă 
Hristos patriei tale, măcar că fugeai de slava cea trecătoare. 

Şi acum şi pururea şi în vecii vecilor. Amin (a Născătoarei). 


Legile firii înnoindu-le Ziditorul făpturii, prea curată Stăpână, din tine în chip de 
negrăit S-a Născut şi mă îndumnezeieşte pe mine, pentru nemăsurata Lui milă. 


Irmosul: De adâncul greşelilor fiind înconjurat, chem adâncul milostivirii Tale cel 
neurmat; din stricăciune, Dumnezeule, scoate-mă. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Casa părinților tăi ca pe o casă străină socotind-o, ai rămas lângă ea, în chipul 
sărăciei; iar după mutarea din viaţă, cununa măririi primind, te-ai arătat minunat 
îngerilor din cer şi bucurie oamenilor pe pământ, Sfinte părinte Alexie, omule al lui 
Dumnezeu. 


Condac,glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Prea cinstita prăznuire a prea fericitului Alexie săvârşind astăzi, cu dreapta credinţă 
să-l lăudăm, zicând: bucură-te, podoaba cea desfătată a cuvioşilor! 


Cântarea a 7-a 

Irmos: Porunca cea potrivnică lui Dumnezeu, a tiranului celui călcător de lege, 
înaltă văpaie a ridicat. lar Hristos a pogorât cinstitorilor de Dumnezeu tineri roua 
Duhului; Cel ce este Binecuvântat şi prea slăvit. 

Stih: Sfinte cuvioase părinte Alexie, roagă-te lui Dumnezeu pentru noi. 
Rămas-ai, cuvioase, stând la porţile părinţilor tăi, cu totul necunoscut, primind 
luarea în râs a slugilor tale, crunt fiind batjocorit şi trudindu-te în nespus de multă 
sărăcie. 


Stih: Sfinte cuvioase părinte Alexie, roagă-te lui Dumnezeu pentru noi. 

Ca unul ce ai omorât cugetul trupului tău, văzând pe părinţii tăi şi de aceştia fiind 
necunoscut, răbdai silnicia firii, cuvioase şi disprețul mulţimii slugilor tale, care te 
amărau. 

Slavă Tatălui şi Fiului şi Sfântului Duh. 

O, minune! Cum ai rămas pururea ca un sărac în bogăţia nesfârşită a umilinţei, 
Sfinte Alexie! Cum ai răbdat să fu batjocorit şi defăimat de slugile tale, prea înţe- 
lepte, care nu cunoşteau vieţuirea ta? 

Şi acum şi pururea şi în vecii vecilor. Amin (a Născătoarei). 

Tainei celei mari te-ai făcut slujitoare, Preacurată; căci L-ai Intrupat pe Dumnezeu, 
cel ce ne izbăveşte din relele cele mari, pe noi, cei ce te mărim, curată, bine-cu- 
vântată, de Dumnezeu dăruită. 

Cântarea a 8-a 

Irmos: Cuptorul cel cu foc... 

Stih: Sfinte cuvioase părinte Alexie, roagă-te lui Dumnezeu pentru noi. 
Necunoscut fiind mai înainte părinţilor tăi, în vremea mutării tale din viaţă le-ai 
descoperit Taina, arătându-te, mărite, spre Slava Dumnezeului nostru, celui ce cu 
mărire şi după vrednicie te-a prea mărit. 

Stih: Sfinte cuvioase părinte Alexie, roagă-te lui Dumnezeu pentru noi. 

Domnul, cu mare glas, te arată pe tine Romei întregi, ca pe o comoară ascunsă, prea 
fericite, care şedeai în chip de sărac şi care dăruieşti cu dar de tămăduiri pe toţi cei 
ce cu credinţă vin la tine. 

Binecuvântăm pe Tatăl şi pe Fiul şi pe Sfântul Duh, Domnul. 

Mai marii popoarelor, împărații şi preoţii, din arătare dumnezeiască, s-au adunat să 
te îngroape pe tine, fericite şi au văzut privelişte mare, uimindu-se de minunile pe 


care le săvârşeai, cuvioase, prin puterea dumnezeicască a Duhului. 


Şi acum şi pururea şi în vecii vecilor. Amin (a Născătoarei). 

Ca să ne înnoiască pe noi cei stricați prin alunecarea cea de demult, lubitorul de 
oameni S-a Intrupat fără stricăciune, din pântecele tău cel nestricăcios, Preacurată. 
Şi ai izbăvit pe toţi din stricăciunea păcatului, ceea ce eşti cu totul fără prihană. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii 


Cuptorul cel cu foc, oarecând în Babilon, lucrările şi-a despărțit din dumnezeiască 
poruncă, pe haldei arzând şi răcorind pe credincioşii care cântau: Binecuvântaţi, 
toate lucrurile Domnului, pe Domnul! 

Cântarea a 9-a 

Irmos: Fiul Părintelui Celui fără de început... 

Stih: Sfinte cuvioase părinte Alexie, roagă-te lui Dumnezeu pentru noi. 
Invrednicitu-te-ai, cuvioase, să vezi Slava lui Dumnezeu, celui ce te-a prea mărit pe 
tine în chip strălucit, până în sfârşit, fericite. Căci cei ce nu vedeau au văzut lumină 
ŞI cei ce mai înainte erau muţi au grăit, prea lăudate părinte Alexie. 

Stih: Sfinte cuvioase părinte Alexie, roagă-te lui Dumnezeu pentru noi. 

Când stăteai înainte şi când ai fost dus spre îngropare, arătatu-te-ai ca un soare, 
părinte, trimițând în chip minunat raze de tămăduiri, izgonind patimile cele întu- 
necate, arzând pe demoni şi luminând pe cugetătorii de Dumnezeu. 

Stih: Sfinte cuvioase părinte Alexie, roagă-te lui Dumnezeu pentru noi. 
Adunatu-s-au, din arătare dumnezeiască, să te îngroape pe tine, cel mai ales dintre 
patriarhi, împăratul cel prea iubitor de Hristos, mai marii poporului, bătrânii, tinerii 
şi cetele călugărilor, sfinţindu-se cu atingerea de tine, fericite. 

Slavă Tatălui şi Fiului şi Sfântului Duh. 

Răpit ai fost, purtându-te pe carul faptelor bune şi te-ai odihnit acolo unde sunt 


cetele cuvioşilor, ale apostolilor, ale mucenicilor, ale patriarhilor şi ale drepţilor. Cu 
care, adu-ţi aminte de noi, cei ce te cinstim pe tine, Sfinte părinte Alexie. 

Şi acum şi pururea şi în vecii vecilor. Amin (a Născătoarei). 


Glasul lui Gavriil îl aducem ţie, bucurându-ne şi zicând: Bucură-te, țarina cea ne- 
arată! Bucură-te, dezlegarea blestemului! Bucură-te, izvorul Apei celei vii, lauda 
cuvioşilor, Născătoare de Dumnezeu, pururea Fecioară! 


Irmosul: Fiul Părintelui Celui fără de început, Dumnezeu şi Domnul, Intrupându- 
Se din Fecioară, S-a arătat nouă, ca să lumineze cele întunecate şi să adune cele 
risipite. Pentru aceasta, pe Născătoarea de Dumnezeu cea prea lăudată o slăvim. 


Sedeelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară curată, 
atunci să-mi dăruieşti ajutorul tău, că pe tine te am nădejde eu, robul tău. 


Toţi credincioşii, privind cu cugetul sudorile şi ostenelile tale, înțelepte, ne umplem 
sufletul de toată umilinţa şi cu dragostea inimii, cinstindu-te pe tine în cântări, ne 
simţim mânaţi să aducem cântări dumnezeieşti, Slavă şi Laudă Stăpânului tuturor, 
prea fericite Alexie, strigând ţie cu credinţă, ca unui slujitor al Domnului: roagă-te 
lui Hristos Dumnezeu să dăruiască iertare de greşeli celor ce cu dragoste prăznuiesc 
pomenirea ta cea sfântă. 


Sedelna, glasul al 3-lea. Podobie: De frumuseţea fecioriei tale şi de prea luminată 
curăția ta Gavriil mirându-se, a strigat ţie, Născătoare de Dumnezeu: Ce laudă 
vrednică voi aduce ţie? Sau cum te voi numi pe tine? Nu mă pricep şi mă minunez! 
Pentru aceasta, precum mi s-a poruncit, strig ție: Bucură-te, ceea ce eşti plină de 
har. 


Desfătarea lumii cu cuvioşie ai părăsit-o, Sfinte Alexie, schimbând bogăţia cea 
stricăcioasă cu cea cu adevărat nestricăcioasă şi veşnică. Pentru aceasta, te mărim 
împreună cu toţi Sfinţii şi prăznuim cu sfinţenie acum pomenirea ta, rugându-ne să 
dobândim cu rugăciunile tale, părinte, mare milă. 


Sedelna Preasfintei Născătoare de Dumnezeu, glasul al 3-lea. Podobie: De 
frumuseţea fecioriei tale şi de prea luminată curăţia ta Gavriil mirându-se, a strigat 
ție, Născătoare de Dumnezeu: Ce laudă vrednică voi aduce ţie? Sau cum te voi 
numi pe tine? Nu mă pricep şi mă minunez! Pentru aceasta, precum mi s-a 
poruncit, strig ție: Bucură-te, ceea ce eşti plină de har. 

Neînţeleasă şi necuprinsă cu mintea este Taina cea mare şi înfricoşătoare care s-a 
lucrat întru tine, Stăpână, de Dumnezeu dăruită. Că, zămislind pe Cel Necuprins, L- 
ai născut îmbrăcat în Trup din prea curatele tale sângiuri. Pe care totdeauna roagă- 
L, prea curată, ca pe Fiul tău, să mântuiască sufletele noastre. 


Sedelna Sfintei Cruci şi a Preasfintei Născătoare de Dumnezeu, glasul al 3-lea. 
Podobie: De frumuseţea fecioriei tale şi de prea luminată curăţia ta Gavriil 
mirându-se, a strigat ție, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, pre- 
cum mi s-a poruncit, strig ție: Bucură-te, ceea ce eşti plină de har. 


Ceea ce Te-a născut pe Tine, Hristoase, văzându-Te ridicat pe Cruce ca un osândit, 
unele ca acestea grăia, plângând cu jale: Vai mie! Cum nu s-a milostivit nicicum 
spre Tine poporul cel nemulțumitor pe care l-ai miluit, din mulțimea milei Tale? 
Nu mă lăsa singură în lume, Cel ce Unul Singur eşti fără de păcat. 

Acatistul Sfântului cuvios Alexie 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ţie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Prea cuviosului şi mult nevoitorului, al lui Hristos, Alexie, acum din suflet să-i 
aducem prinos de laude şi cu dorire să-i strigăm: Bucură-te, prea cuvioase părinte 
Alexie! 


Icosul 1 

Îngerii din cer s-au mirat văzând nevoinţele tale şi răbdarea cea mare şi, primind 
duhul tău în lăcaşurile cele prea înalte, de bucurie s-au umplut, îndemnându-ne şi 
pe noi a zice ţie: 

Bucură-te, că părinţii i-ai părăsit pentru Hristos; 

Bucură-te, că El te-a încununat frumos; 

Bucură-te, că părinților tăi te-ai dăruit prin rugăciune; 

Bucură-te, că ei mult s-au bucurat de tine; 

Bucură-te, că mare mulţumită au dat lui Dumnezeu; 

Bucură-te, că Domnul a primit rugăciunea lor; 

Bucură-te, că toată cetatea s-a bucurat de naşterea ta; 

Bucură-te, că părinţii tăi mult s-au mângâiat; 

Bucură-te, că pentru aceasta pe Hristos au lăudat; 

Bucură-te, că eşti rodul rugăciunii; 

Bucură-te, prea cuvioase părinte Alexie! 


Condacul al 2-lea 

Văzând părinţii tăi frumuseţea ta cea sufletească şi trupească, s-au gândit a te 
împreuna cu nunta cea după legea firii, însă tu, arzând cu sufletul către Hristos, ai 
zis: Aliluia! 

Icosul al 2-lea 

Logodindu-te după dorul părinților tăi, ai intrat în cămară, însă, fund tu cu dra- 
gostea mai fierbinte către Dumnezeu, ai dat miresei tale brâul şi inelul şi ieşind pe 
ascuns din cămară ai purces la călătorie, rugându-te neîncetat; iar noi zicem ţie: 
Bucură-te, că Domnul ţi-a fost călăuză în cale; 

Bucură-te, că spre Laodiceea ai călătorit; 

Bucură-te, că pe Domnul cel dorit ai aflat; 

Bucură-te, că de toată viaţa lumească te-ai înstrăinat; 

Bucură-te, că chipul Mântuitorului ai căutat; 

Bucură-te, că pe EI în cetatea Mesopotamiei L-ai aflat; 

Bucură-te, că acel chip mult te-a mângâiat,; 

Bucură-te, că toată averea ta la săraci o ai dat; 

Bucură-te, că pentru aceasta plată de la Dumnezeu ai luat; 

Bucură-te, prea cuvioase părinte Alexie! 


Condacul al 3-lea 

Incepând tu a vieţui în Biserica PreaSfintei Născătoare de Dumnezeu, totdeauna 
postind şi hrana ta împărţind-o la săraci, lumea s-a mirat de răbdarea ta zicând: 
Aliluia! 


Icosul al 3-lea 

Locuind tu în cetatea Edesei şi tot poporul, privindu-te ca pe un înger, a început a te 
lăuda zicând: 

Bucură-te, că în Edesa ai petrecut 17 ani în post şi rugăciuni; 
Bucură-te, că în Biserica Maicii Domnului ai vieţuit îngereşte; 
Bucură-te, că viaţa ta cea bună pe toţi i-a minunat; 

Bucură-te, că de cinstea lor pe ascuns te-ai depărtat; 

Bucură-te, că, fugind, în Cilicia ai călătorit; 

Bucură-te, că mâna lui Dumnezeu spre Roma te-a îndreptat; 
Bucură-te, că ieşind din corabie în grija lui Dumnezeu te-ai dat; 
Bucură-te, că în casa părintească neştiut de nimeni ai intrat; 
Bucură-te, că de aceasta inima ta s-a mângâiat,; 

Bucură-te, prea cuvioase părinte Alexie! 


Condacul al 4-lea 

Întorcându-se tatăl tău de la curtea împărătească înconjurat de multe slugi şi văzân- 
du-l tu pe el în aşa mărire, şi el, necunoscându-te pe tine, te-a miluit ca pe un sărac, 
iar tu, cuvioase, ai mulțumit lui Dumnezeu din toată inima cântând: Aliluia! 


Icosul al 4-lea 

Începând, cuvioase, a locui în mica colibă în faţa palatului părintesc, neștiind 
nimeni cine eşti, adesea te rugai pentru cetate şi popor, dar noi mirându-ne de răb- 
darea ta zicem: 

Bucură-te, că acea căsuţă mică ţi-a fost lăcaş ceresc; 

Bucură-te, că slugile tale te-au batjocorit; 

Bucură-te, că fiind în atâtea rele nu ai cârtit; 

Bucură-te, că pentru toate lui Dumnezeu ai mulţumit; 

Bucură-te, că auzind plângerea miresei tale nu ai mâhnit-o; 

Bucură-te, că auzind jalea lor nu te-ai milostivit; 

Bucură-te, că de răbdarea ta mulţi s-au folosit: 

Bucură-te, că lor harul lui Dumnezeu le-ai hărăzit; 

Bucură-te, că pentru aceasta Raiul ai moştenit; 

Bucură-te, prea cuvioase părinte Alexie! 


Condacul al 5-lea 

Văzând diavolul pornirea ta spre fapta bună, îndemna pe slugi să te batjocorească, 
să te lovească cu palma peste obraz şi lături să toarne peste tine, dar tu, viteazule 
nevoitor, te într-armai asupra lui cu rugăciunea, cântând lui Dumnezeu, celui ce te 
întărea: Aliluia! 


Icosul al 5-lea 

Mireasa ta cea de Dumnezeu înţelepţită, neștiind unde te găseşti şi nevrând a se 
despărţi de soacra sa, ci ca o altă Rut, închizându-se în cămară, adesea plângea, iar 
tu, auzind acestea prin fereastră, răbdai făcând rugăciuni, pentru care minunându-ne 
strigăm: 

Bucură-te, diamantul răbdării; 

Bucură-te, turn neclintit de ispite; 

Bucură-te, răbdătorule de chinuri; 

Bucură-te, ostaşule nebiruit; 

Bucură-te, piatră nesfărâmată de lacrimile părinteşti; 

Bucură-te, comoară nejefuită de bântuielile diavoleşti; 

Bucură-te, aur lămurit prin răbdare; 

Bucură-te, că te-ai făcut nouă scăpare; 

Bucură-te, că prin tine mulți ne folosim; 

Bucură-te, prea cuvioase părinte Alexie! 


Condacul al 6-lea 

Fiind tu fiu şi moştenitor al casei părinteşti, primit-ai hrană din mâna slugilor tale, 
iar tu la alți săraci împărţind-o te-ai hrănit cu pâine şi cu apă cântând lui Dumne- 
zeu: Aliluia! 


khkkhkkhkhkkrhkhkhkhkhkhhkikhkhkikrhkikikik 


e Xe e e Xe De Xe e e Xe e e Xe De De e e e e e e De e e e e e e e e e XX 


kkkkhkkkhkhkhhkikhkkhkrhkhkhhkikrhkihkikihyik 


XP Xp e Xe Xe De Xe e e Xe e e Xe e e e Xe e e e e e e E e E e e Xe e e XX 


Icosul al 6-lea 

Când a voit Dumnezeu să te ia din cele trecătoare, ţi-a descoperit ziua mutării tale 
şi tu, fiind vesel de aceasta, ai cerut hârtie spre a-ţi scrie viaţa, iar noi strigăm ţie: 
Bucură-te, că mult te-ai nevoit; 

Bucură-te, că pe vrăjmaşul l-ai biruit; 

Bucură-te, că a ta viaţă tuturor ne-a folosit; 

Bucură-te, că cele de aici pe toate de nimic le-ai socotit; 

Bucură-te, că cele cereşti ai dobândit; 

Bucură-te, că timp de 17 ani nimeni nu te-a cunoscut; 

Bucură-te, că toată viaţa în chinuri o ai petrecut; 

Bucură-te, că la înălțimea Raiului ai ajuns; 

Bucură-te, rugătorule neobosit; 

Bucură-te, prea cuvioase părinte Alexie! 


Condacul al 7-lea 

Apropiindu-se fericitul tău sfârşit şi scriindu-ţi toată viaţa ta, ai adăugat şi aceasta, 
ca să te ierte părinţii tăi pentru necazurile ce le-ai pricinuit cu lipsa ta, ţinând hârtia 
în dreapta ta, ai adormit cântând: Aliluia! 


Icosul al 7-lea 

Papa Inocenţiu, slujind în Biserica Sfinţilor Apostoli, a auzit glas din cer zicând, în 
auzul tuturor, cum că tu ai adormit în Domnul şi neştiind unde să te găsească spre 
rugăciune, s-a întors, zicând: 

Bucură-te, omul lui Dumnezeu; 

Bucură-te, prietenul Lui cel mare şi curat; 

Bucură-te, că din pruncie L-ai slujit; 

Bucură-te, că pentru EI pe toate le-ai disprețuit; 

Bucură-te, că a ta petrecere a fost minunată; 

Bucură-te, că toţi ne-am spăimântat de aceasta; 

Bucură-te, că eşti pildă de răbdare pentru noi; 

Bucură-te, că ne-ai adus pe noi la multă mirare; 

Bucură-te, că de aici ne-am pornit spre a ta căutare; 

Bucură-te, prea cuvioase părinte Alexie! 


Condacul al 8-lea 

Împăratul Honoriu şi tot poporul, fiind strâns în biserică şi auzind glasul cel 
dumnezeiesc chemându-te de sus şi pe Papă îndemnându-l spre căutarea ta, de 
cutremur umplându-se, au căzut cu feţele la pământ strigând lui Dumnezeu: 
Aliluia! 

Icosul al 8-lea 

A doua oară slujind, Papa cu mult popor a auzit iarăşi glas poruncitor zicându-i că 
în casa lui Eufimian este omul lui Dumnezeu şi spăimântându-se toţi nu înțelegeau, 
iar noi zicem ţie acestea: 

Bucură-te, că Papa spre a ta căutare s-a pornit; 

Bucură-te, că împăratul Honoriu la casa părintească a venit; 

Bucură-te, că prin rugăciunea lor te-ai descoperit; 

Bucură-te, că de aceasta toată cetatea s-a bucurat; 

Bucură-te, că diavolul văzând aceasta s-a tulburat; 

Bucură-te, că îngerii mult s-au veselit,; 

Bucură-te, că prin tine cetatea s-a mântuit; 

Bucură-te, că apărător de cetate te-au numit; 

Bucură-te, grabnicule ajutător; 

Bucură-te, prea cuvioase părinte Alexie! 


Condacul al 9-lea 

Neştiind Eufimian că în casa lui locuieşti tu, comoara cea nepreţuită, a zis împă- 
ratului: "Viu este Dumnezeu, că eu nu ştiu pe nimeni (în casa mea) cu fapte bune" 
care să ştie a cânta: Aliluia! 


Icosul al 9-lea 

Împăratul şi Papa s-au pornit să vină spre casa ta, împreună cu tot clerul, dar tatăl 
tău a ajuns mai înainte, gătindu-le loc, iar poporul, nerăbdător a te vedea, a început 
a striga: 

Bucură-te, ajutorul nostru cel grabnic; 

Bucură-te, întărirea cetăţii noastre; 

Bucură-te, izbăvitorul nostru din necazuri; 

Bucură-te, rugătorule prea fierbinte pentru sufletele noastre; 

Bucură-te, solitor către Dumnezeu; 

Bucură-te, prea bunule părinte; 

Bucură-te, alesule de Dumnezeu; 

Bucură-te, vasul Lui cel curat; 

Bucură-te, oglindă neîntinată; 

Bucură-te, prea cuvioase părinte Alexie! 


Condacul al 10-lea 

Întru mâhnire fiind cei ce se adunaseră în casa tatălui tău şi neştiind unde să te 
găsească, iată sluga aceea care era rânduită spre îngrijirea ta a zis în auzul tuturor că 
săracul din colibă a adormit, neştiind ei că tu eşti cel care ai cântat: Aliluia! 

Icosul al 10-lea 

Auzind tatăl tău că săracul a adormit, a venit în căscioara ta cea plină de Duhul 
Sfânt şi văzându-te pe tine adormit şi ţinând în mână hârtia şi nevrând s-o dai lor, a 
zis cu umilință: 

Bucură-te, comoară ascunsă; 

Bucură-te, că ai fost stâlp de foc; 

Bucură-te, că ne-am înfricoşat de viaţa ta; 

Bucură-te, că Părintele ceresc a primit răbdarea ta; 

Bucură-te, că ai fost înger în trup; 

Bucură-te, că diavolul s-a batjocorit; 

Bucură-te, că prin tine multă lume s-a mântuit; 

Bucură-te, că mulți leproşi s-au curăţat; 

Bucură-te, că noi de aceasta ne-am veselit; 

Bucură-te, prea cuvioase părinte Alexie! 


Condacul al 11-lea 

Îngenunchind tot poporul la sfintele tale moaşte, cu multă smerenie şi multe 
rugăciuni înălțând către Dumnezeu, te-ai milostivit spre ei şi dându-le hârtia cea 
scrisă, a înţeles dintr-însa că tu eşti omul lui Dumnezeu şi au strigat toți: Aliluia! 


Icosul al 11-lea 

Gloata multă de popor văzând în curte maica şi mireasa ta, Sfinte Alexie, nu 
înțelegeau şi dându-şi seama că acel sărac eşti tu, fiul şi soţul cel pierdut, des- 
pletindu-şi părul capului cu jale au alergat la coliba ta, vrând cât mai curând a striga 
către tine: 

Bucură-te, prea iubite; 

Bucură-te, al mamei tale dorite; 

Bucură-te, scumpule odor; 

Bucură-te, al părinţilor tăi mângâietor; 

Bucură-te, al miresei tale sfătuitor; 

Bucură-te, al legii lui Dumnezeu păzitor; 

Bucură-te, al slugilor tale de rău nepomenitor; 

Bucură-te, al necazurilor primitor; 

Bucură-te, al nostru mângâietor, 

Bucură-te, prea cuvioase părinte Alexie! 


Condacul al 12-lea 

Aglaida, scumpa ta mamă, neştiind ce să facă la aflarea ta, să se bucure sau să se 
mâhnească, a alergat cu jale să-şi vadă prea iubitul său fiu şi dând în lături poporul, 
a strigat cu plângere: Aliluia! 

Icosul al 12-lea 

Scoţând cinstitele tale moaşte din coliba cea săracă, le-au pus în racla cea de mult 
preţ, dând cinstea cea cuviincioasă, ca unui mare nevoitor şi privindu-ţi faţa ta cea 
îngerească au strigat către tine unele ca acestea: 

Bucură-te, că te-ai nevoit bărbăteşte; 

Bucură-te, că acum te veseleşti cu îngerii; 

Bucură-te, că ai biruit pe diavolul; 

Bucură-te, că te rogi pentru noi către Domnul; 

Bucură-te, că goneşti duhurile cele viclene; 

Bucură-te, că ologii prin tine îşi au umblarea; 

Bucură-te, că leproşii prin tine se curăţesc; 

Bucură-te, că acum stai lângă Sfânta Treime; 

Bucură-te, că acolo îl vezi pe Domnul Hristos cel dorit de tine; 

Bucură-te, că pentru EI ai luat fericit sfârşit; 

Bucură-te, prea cuvioase părinte Alexie! 


Condacul al 13-lea (de trei ori) 

O, prea bunule părinte Alexie, cel ce ai lăsat casa părintească pentru Hristos, nu ne 
lăsa pe noi, cei cuprinşi de multe ispite, ci te roagă pentru noi şi ne împlineşte 
cererile către mântuire, ca împreună cu tine să cântăm lui Dumnezeu: Aliluia! 


Apoi iarăşi se zice: 


Icosul 1 

Îngerii din cer s-au mirat văzând nevoinţele tale şi răbdarea cea mare şi, primind 
duhul tău în lăcaşurile cele prea înalte, de bucurie s-au umplut, îndemnându-ne şi 
pe noi a zice ţie: 

Bucură-te, că părinţii i-ai părăsit pentru Hristos; 

Bucură-te, că El te-a încununat frumos; 

Bucură-te, că părinților tăi te-ai dăruit prin rugăciune; 

Bucură-te, că ei mult s-au bucurat de tine; 

Bucură-te, că mare mulţumită au dat lui Dumnezeu; 

Bucură-te, că Domnul a primit rugăciunea lor; 

Bucură-te, că toată cetatea s-a bucurat de naşterea ta; 

Bucură-te, că părinţii tăi mult s-au mângâiat; 

Bucură-te, că pentru aceasta pe Hristos au lăudat; 

Bucură-te, că eşti rodul rugăciunii; 

Bucură-te, prea cuvioase părinte Alexie! 


Condacul 1 

Prea cuviosului şi mult nevoitorului, al lui Hristos, Alexie, acum din suflet să-i 
aducem prinos de laude şi cu dorire să-i strigăm: Bucură-te, prea cuvioase părinte 
Alexie! 

Imnografie 





Troparul Sfântului cuvios Alexie, omul lui Dumnezeu: Cu curgerile lacrimilor tale 
ai lucrat pustiul cel neroditor şi cu suspinurile cele dintru adânc ai făcut ostenelile 
tale însutit roditoare; şi te-ai făcut luminător lumii, strălucind cu minunile, Alexie, 
părintele nostru. Roagă-te lui Hristos Dumnezeu ca să mântuiască sufletele noastre. 


Troparul Sfântului cuvios Alexie, omul lui Dumnezeu: Locuitor pustiului, înger în 
trup şi de minuni făcător te-ai arătat, purtătorule de Dumnezeu, părintele nostru 
Alexie. Cu postul, cu privegherea şi prin rugăciune primind daruri cereşti, tămă- 
duieşti pe cei bolnavi şi sufletele celor ce aleargă la tine cu credinţă. Slavă Celui ce 
ţi-a dat ție putere; Slavă Celui ce te-a încununat pe tine; Slavă Celui ce lucrează 
prin tine tuturor tămăduiri. 

Condacul Sfântului cuvios Alexie, omul lui Dumnezeu: Casa părinților tăi ca pe o 
casă străină socotind-o, ai rămas lângă ea, în chipul sărăciei; iar după mutarea din 
viaţă, cununa măririi primind, te-ai arătat minunat îngerilor din cer şi bucurie 
oamenilor pe pământ, Sfinte părinte Alexie, omule al lui Dumnezeu. 


Condacul Sfântului cuvios Alexie, omul lui Dumnezeu: Prea cinstita prăznuire a 
prea fericitului Alexie săvârşind astăzi, cu dreapta credință să-l lăudăm, zicând: 
bucură-te, podoaba cea desfătată a cuvioşilor! 

Rugăciune către Sfântul cuvios Alexie, omul lui Dumnezeu 





O, mare bine plăcute al lui Hristos, sfinte omule al lui Dumnezeu Alexie, care cu 
sufletul stai în cer înaintea Tronului Domnului, iar pe pământ săvârşeşti minuni 
felurite cu harul cel dat ţie de Sus! Caută cu milostivire spre cei ce stau înaintea 
sfintei tale icoane şi se roagă cu umilinţă, cerând de la tine ajutor şi acoperire. 
Tinde spre Domnul Dumnezeu, rugându-te, cinstitele tale mâini şi cere pentru noi 
de la Dânsul lăsarea greşalelor noastre celor de voie şi celor fără de voie, pentru cei 
bolnavi vindecare, pentru cei năpăstuiți ocrotire, pentru cei necăjiţi mângâiere, 
pentru cei aflaţi în restrişti grabnic ajutor, iar pentru toţi cei ce te cinstesc sfârşit 
paşnic şi creştinesc al vieţii şi răspuns bun la Înfricoşătoarea Judecată a lui Hristos. 


Aşa, bineplăcutule al lui Dumnezeu! Nu fă de ruşine nădejdea noastră, pe care după 
Dumnezeu şi după Născătoarea de Dumnezeu la tine o punem, ci fii nouă ajutător şi 
acoperitor spre mântuire, ca primind, cu rugăciunile tale, har şi milostivire de la 
Domnul, să prea slăvim iubirea de oameni a Tatălui şi a Fiului şi a Sfântului Duh, 
Unuia Dumnezeu în Treime slăvit şi închinat, precum şi sfânta ta mijlocire, acum şi 
pururea şi în vecii vecilor. Amin. 

Vieţile Sfinţilor - Viaţa cuviosului Alexie, omul lui Dumnezeu 


ţ i JE Ibn 





Pe vremea drepteredincioşilor împărați Arcadie (395-408) şi Onorie (395-423) a 
fost în Roma cea veche un bărbat drepteredincios, anume Eufimian, mai mare între 
boieri şi foarte bogat. EI avea trei mii de slugi, care purtau haine de mătase şi brâie 
de aur. Dar nu avea fii, fiindcă femeia lui era neroditoare. Şi era bun acel om, 
păzind poruncile lui Dumnezeu cu dinadinsul, postea în toate zilele până la al 
nouălea ceas şi punea trei mese în casa sa sărmanilor, văduvelor, săracilor, 
străinilor şi bolnavilor; iar el, într-al nouălea ceas, se ospăta împreună cu monahii 
cei străini. lar dacă se întâmpla în vreo zi să aibă puţini săraci la mesele puse 
înaintea lor şi de i se întâmpla ca prea puţină milostenie să dea săracilor din 
obişnuitele sale îndurări, atunci, căzând la pământ înaintea lui Dumnezeu, zicea: 
"Nu sunt vrednic să umblu pe pământul Dumnezeului meu!" 

Soţia lui se numea Aglaida, femeie binecredincioasă şi temătoare de Dumnezeu, 
milostivă şi îndurătoare către săraci; însă fiind stearpă, se ruga lui Dumnezeu, 
zicând: "Doamne, pomeneşte-mă pe mine, nevrednica roaba Ta şi dezleagă-mi 
nerodirea, ca să mă învrednicesc a mă numi şi mamă de fii; dă-ne fii, ca să 
putem avea mângâiere în viaţa noastră, împreună cu bărbatul meu şi sprijinitor 
la bătrâneţile noastre”. 


Aducându-şi aminte Dumnezeu de dânsa, după mila Sa, a dăruit rod pântecelui ei, 
că a născut fiu şi s-a veselit bărbatul ei şi au botezat pe prunc, numindu-l Alexie. 
lar când a fost pruncul de şase ani, l-au dat să înveţe carte şi în grabă a învăţat 
gramatica, retorica şi cărțile bisericeşti. Apoi şi Scriptura dumnezeiască învăţând-o 
bine, s-a făcut înţelept tânărul. Deci, socotind deşertăciunea lumii, şi-a pus în gând 
să se lepede de bunătăţile cele vremelnice ale acestei vieţi, ca să moştenească pe 
cele veşnice. Şi a început a-şi osteni trupul, purtând în taină o haină aspră pe trupul 
său. 


După ce Alexie a ajuns la vârsta cea desăvârşită şi la anii cei cuviincioşi de 
căsătorie, a zis Eufimian către femeia sa: "Să facem nuntă fiului nostru”. Şi s-a 
veselit Aglaida de cuvintele bărbatului său; apoi, căzând la picioarele lui, a zis: 
"Să întărească şi să săvârşească Dumnezeu cuvântul tău, ca să văd însoţirea lui, 
să-i privesc fiii şi se va veseli sufletul meu; după aceea voi putea mai mult Să ajut 
săracilor şi scăpătaţilor”. 


Deci, au logodit pe Alexie, iubitul lor fiu, cu o fecioară de neam împărătesc şi l-au 
cununat în biserica Sfântului Bonifaciu, cu cinstiți arhierei şi toată ziua până seara 
au petrecut în veselii şi în dănţuiri. 


După aceea, FEufimian a zis către mire: "Intră, fiule, la mireasa ta, ca să-ţi vezi 
soţia”. 


Iar el, intrând în cămară, a găsit-o stând pe un scaun de aur. Și, scoțându-şi 
inelul de aur şi brâul cel scump, le-a învelit cu o basma de porfiră şi le-a dat ei, 
zicându-i: 










După aceea, s-a dus de la dânsa. Și, intrând în casa sa cea 
deosebită, s-a dezbrăcat de hainele cele ţesute cu aur şi s-a îmbrăcat cu altele, 
mai proaste. Apoi, luând ceva din bogăţia sa, aur şi pietre scumpe, şi ieşind 
noaptea în taină din palat şi din cetate, a mers la mare şi aflând o corabie ce 
mergea spre Laodiceea, a intrat într-însa. Apoi, dând plata corăbierului, a pornit, 
rugându-se lui Dumnezeu şi zicând: 

DI a 


Sosind corabia în Laodiceea, a ieşit Sfântul Alexie la uscat. 4poi, aflând călători 
mergând spre Mesopotamia, s-a dus cu dânşii la Edesa, cetatea Mesopotamiei, 
unde se afla chipul cel nefăcut de mână al Domnului nostru lisus Hristos, pe 
care Însuşi Domnul mai înainte de patima Sa cea de bunăvoie l-a trimis lui 
Avgar, domnul Edesei. Văzând fericitul Alexie chipul lui Hristos, s-a bucurat şi 
vânzându-şi acolo toate lucrurile cele de mare preț pe care le-a luat de acasă, a 
împărțit la săraci aurul, S-a îmbrăcat singur într-o haină veche a unui sărac şi s- 
a făcut ca unul din cei care cer milostenie în pridvorul bisericii Preacuratei 
Stăpânei noastre Născătoare de Dumnezeu, postind totdeauna, gustând doar 
puţină pâine şi apă; şi în toate Duminicile se împărtăşea cu dumnezeieştile şi 
preacuratele lui Hristos Taine. 


lar dacă lua vreo milostenie de la iubitorii de Hristos, o împărțea şi pe aceea la 
săracii mai bătrâni, spre hrana lor. Privirea sa era plecată spre pământ, iar mintea îi 
era sus, înteleptindu-se cu dumnezeiască gândire. Şi atât de mult i se uscase trupul 
de multa înfrânare, încât i se veştejise frumuseţea feţei lui, vederea i se întunecase, 
ochii i se adânciseră şi numai pielea şi oasele i se vedeau. 


După plecarea Sfântului Alexie din casa sa, părinţii lui, când s-a luminat de ziuă, 
au intrat în cămara lui şi negăsind pe fiul lor, ci numai pe mireasă şezând 
posomorâtă şi întristată, erau în nepricepere. Deci, căutându-l în toate părţile şi 
neaflându-l, au început a plânge cu amar, iar veselia li s-a întors în tânguire. Maica, 
intrând în cămara sa, a închis ferestrele şi a aşternut un sac de nisip şi, presărându-l 
cu cenuşă, s-a aruncat cu faţa în jos, plângând şi tânguindu-se. Apoi se ruga şi 
zicea: "Nu mă voi scula de pe pământul acesta, nici nu voi ieşi din închisoarea 
aceasta, până ce nu voi şti ce s-a făcut cu singurul meu fiu, unde s-a ascuns şi ce 
i s-a întâmplat". 


Iar mireasa, stând lângă dânsa, cu lacrimi grăia: "Nici eu de la tine nu mă voi 
duce, ci mă voi asemăna turturelei celei iubitoare de pustie şi de bărbat, care 
după ce se văduveşte de soţul său, îl caută prin munţi şi prin văi, cu umilită 
cântare, întristându-se. În acest chip şi eu voi aştepta cu îndelungă răbdare, până 
ce voi auzi ceva despre bărbatul meu, unde este şi ce fel de viaţă şi-a ales". 


lar tatăl lui, fiind foarte mâhnit, pe toate slugile le-a trimis să caute pe fiul său în 
toate părțile. Unii dintre dânşii, ducându-se în Edesa şi dând de cel căutat, dar 
necunoscându-l, i-au dat milostenie ca unui sărac. Jar Sfântul Alexie i-a cunoscut 

pe dânşii şi a mulțumit lui Dumnezeu că l-a învrednicit să primească milostenie 
de la slugile sale de casă. Apoi slugile, întorcându-se, au spus stăpânului lor că l-au 
căutat peste tot locul şi nu l-au aflat. 


Sfântul Alexie a stat în Edesa, lângă biserica Preasfintei de Dumnezeu 
Născătoare, şaptesprezece ani şi S-a făcut iubit lui Dumnezeu. 


După aceasta, s-a făcut pentru dânsul descoperire eclesiarhului, căci acesta a 
văzut în vedenie icoana Preasfintei Născătoare de Dumnezeu, orăind către 
dânsul: 














Iar eclesiarhul, după vedenia aceea, căutând pe 
un om ca acela şi neaflându-l, s-a întors spre icoana Născătoarei de Dumnezeu, 
rugând-o să-i arate pe omul lui Dumnezeu. Şi 


Deci, aflându-l eclesiarhul, l-a dus în biserică, pentru ca să rămână într-însa. Atunci 
s-a ştiut de mulți viaţa lui cea sfântă şi au început a-l cinsti. lar Sfântul Alexie, 
fugind de slava şi cinstea omenească, s-a dus din cetatea Edesa, neştiind nimeni. 
Mergând la limanul mării, a aflat o corabie mergând spre Cilicia; deci s-a suit într- 
însa, zicând către sine: 






Plutind corabia, fără de veste, prin purtarea de grijă a lui Dumnezeu, s-a făcut 
furtună pe mare şi purtându-se corabia de valuri mai multe zile, a înotat spre Roma. 
Apoi ieşind sfântul din corabie, a zis către sine: 





Dar când se apropia de casă, a întâmpinat pe tatăl său, la vremea prânzului, 
întorcându-se de la palatele împărăteşti spre casă cu mulţime de slugi care mergeau 
înainte şi după dânsul. Deci, închinându-se lui până la pământ, a strigat: 

Eufimian, auzind pe sărac grăind de străinătate, şi-a adus aminte îndată de iubitul 
său fiu, Alexie şi a lăcrimat. Apoi, îndată a arătat milă către sărac, poruncind să stea 
în curtea sa. lar către slugile sale de casă a zis: "Cine din voi va voi să slujească 
săracului acestuia şi de-i va plăcea, viu este Domnul Dumnezeul meu, că va fi hber 
în toate zilele vieţii sale, şi moştenire va lua din casa mea. Deci, înaintea uşilor 
palatului meu să-i faceţi o căscioară ca intrând şi ieşind eu, să privesc spre dânsul; 
apoi, din masa mea să i se dea hrană şi să nu-l supere nimeni”. 


Începând Sfântul Alexie a petrece înaintea palatelor împărăteşti, în căsuţa cea mică, 
Eufimian îi trimitea bucate în toate zilele din masa sa, dar pe acelea le împărțea la 
alți săraci, iar el oprea numai pâine şi apă; şi aceea, numai cu măsură o gusta ca să 
nu moară de foame şi de sete. În toate nopţile petrecea fără somn, în rugăciune, iar 
Duminicile se ducea la biserică şi se împărtăşea cu dumnezeieştile Taine. Şi 
minunată îi era răbdarea omului acestuia al lui Dumnezeu, căci multe supărări şi 
necazuri îi făceau slugile totdeauna, mai ales seara târziu. Pentru că unii îl loveau 
peste obraz, alţii îl trăgeau de păr, alţii îl loveau peste grumaz, alții vărsau lături 
peste capul lui, iar alţii într-alt chip îşi băteau joc de dânsul. 


Dar nebiruitul pătimitor pe toate acelea le răbda tăcând; căci ştia că, fiind îndemnați 
de diavol, îi făceau nişte lucruri de batjocură ca acelea; şi spre acela se înarma cu 
rugăciunea, iar prin răbdare biruia meşteşugul aceluia. Apoi şi alta era pricina 
răbdării lui minunate: În dreptul lui era fereastra palatului aceluia în care locuia 
mireasa lui, care, ca o altă Rut, n-a mai voit să se întoarcă în casa tatălui său, ci, 
împreună cu soacra Sa şedea plângând. Și de multe ori auzea Sfântul Alexie 
când se tânguiau mireasa şi maica sa, pentru dânsul şi grăiau cuvinte de jale şi 
de plângere; mireasa pentru văduvia ei, iar mama se tânguia pentru lipsa fiului. 
Iar inima lui se sfărâma cu jale de tânguirea lor. Însă cu dragostea pe care o 
avea Sfântul către Dumnezeu, biruia dragostea trupeasca către mireasă şi către 
părinţi şi jalea cea nesuferită o răbda cu mulţumire, pentru Dumnezeu. 


Aşa nevoindu-se el în casa părintească şaptesprezece ani, de nimeni n-a fost 
cunoscut cine este. Ci ca un sărac şi străin se socotea de toţi, el care era fiu, 
moştenitor şi stăpân al casei, batjocorindu-se de robii cei de casă ca un străin şi 
nemernic. lar când a voit Dumnezeu să-l ia din viaţa cea atât de aspră, fiind în 
sărăcie şi răbdare, şi să-l ducă la viaţa şi odihna cea veşnică, 1-a descoperit ziua şi 
ceasul morții. 


Deci Sfântul Alexie, cerând de la sluga sa hârtie, cerneală şi condei, şi-a scris 
toată viaţa sa; şi oarecare taine, ce se ştiau numai de părinţii săi, după care putea 
Să fie cunoscut de dânşii: adică cele ce le-a grăit către mireasa sa în odaie şi cum 

i-a dat ei inelul şi brâul într-o basma de porfiră. La sfârşit a adăugat şi aceasta: 


Acestea scriindu-le, a petrecut rugându-se lui Dumnezeu până la 
ceasul mutării sale la cele veşnice. 


Într-o zi, prea sfinţitul papa Inocenţiu (402-417), slujind în soborniceasca biserică 
a Sfinților Apostoli şi împăratul Onorie stând de faţă, la sfârşitul dumnezeieştii 
Liturghii s-a făcut un glas minunat din Sfântul Altar, în auzul tuturor, zicând: 
Veniţi la Mine toţi cei osteniți şi însărcinaţi şi Eu vă voi odihni pe voi. Acestea 
auzind cei ce stăteau de faţă, s-au înspăimântat şi s-au cutremurat. Apoi, căzând cu 
fețele la pământ, strigau: "Doamne miluieşte!" Şi iarăşi s-a auzit un glas, zicând: 
"Căutaţi pe omul lui Dumnezeu, care o să iasă din trup, să se roage pentru cetate şi 
toate ale voastre se vor rândui bine!" 


După glasul acela, poporul a căutat prin toată Roma pe un om ca acela şi 
neaflându-l, nu se pricepea. Apoi, de cu seara, joi spre vineri, adunându-se în 
soborniceasca biserică a Sfinților Apostoli împreună cu împăratul şi cu papa, au 
făcut priveghere de toată noaptea, rugându-se lui Hristos Dumnezeu ca singur să le 
arate pe plăcutul Său. Iar a doua zi, fiind vineri, omul lui Dumnezeu, Sfântul 
Alexie, s-a despărțit de trupul său şi s-a dus către Domnul. Şi s-a făcut glas din 
Altar în biserică ca şi mai înainte, zicând: "În casa lui Eufimian căutaţi pe omul lui 
Dumnezeu!" 


lar împăratul, întorcându-se către Eufimian, a zis: "Având un dar ca acela în casa 
ta, pentru ce nu ne-ai arătat?" 


Iar Eufimian a zis: "Viu este Domnul Dumnezeu, că nimic nu ştiu de aceasta!" Şi 
chemând pe o slugă mai veche, i-a zis: "Ştii pe cineva din cunoscuţii tăi, care să 
aibă vreo faptă bună şi să fie plăcut lui Dumnezeu?" 


Răspuns-a sluga aceluia: "Viu este Domnul Dumnezeu, că nu ştiu, căci toţi sunt 
străini de fapte bune şi petrec cu neplăcere de Dumnezeu”. 

Apoi împăratul şi papa au voit ca însăşi ei să meargă la casa lui Eufimian. Acesta, 
alergând înainte, a pregătit în palatul său scaune împăratului, papei şi altor boieri. 
Și când s-au apropiat, i-a întâmpinat cu lumânări şi cu tămâie. 


lar soția lui Eufimian, tânguindu-se în cămara sa, a auzit zgomot în curte şi în palat 
şi a întrebat ce este. Dar, înştiințându-se despre venirea împăratului şi a papei şi 
pentru ce au venit, s-a minunat. Asemenea, văzând pe mireasa sa stând în foişor, iar 
pe împărat şi pe papa cu o mulțime de popor văzându-i venind, se minuna, 
gândindu-se ce să fie aceasta. 


După ce a şezut împăratul împreună cu papa şi cu boierii, şi făcându-se tăcere, 
sluga care slujea Sfântului Alexie a zis către Eufimian: "Stăpâne al meu, oare nu 
este acela omul lui Dumnezeu, adică săracul ce mi l-ai încredinţat mie? Pentru că 
văd mari şi minunate lucruri la el: În toate zilele posteşte, gustând târziu numai 
puţină pâine şi apă, în toate Duminicile se împărtăşeşte cu dumnezeieştile Taine şi 
în toate nopţile petrece fără somn la rugăciune. Apoi şi oarecare copii de ai noştri 
multe supărări îi făceau lui, lovindu-l peste obraz, trăgându-l de păr şi cu lături 
udându-l, iar el pe toate acelea cu bucurie şi blândeţe le răbda". 


Eufimian, auzind acestea, îndată a alergat la căscioara săracului şi strigându-l prin 
fereastră de trei ori, n-a auzit răspuns. A intrat înăuntru şi a aflat pe omul lui 
Dumnezeu cu bună cuviinţă zăcând mort, având faţa acoperită şi o hârtie strânsă 
ținând în mâna dreaptă. lar când i-a descoperit faţa, a văzut-o strălucită cu darul, ca 
o faţă de înger. Şi a vrut să ia hârtia aceea din mâna lui şi să vadă ce este scris într- 
însa, dar n-a putut s-o scoată, de vreme ce mâna o ţinea tare. Deci, degrabă 
întorcându-se la împărat şi la papă, a zis către dânşii: "Am aflat pe cel pe care îl 
căutam! Însă a murit şi ţine o hârtie în mâini, pe care nu ne-o dă”. 


Atunci împăratul şi papa au poruncit să gătească un pat de mult preţ şi aşternut 
frumos; apoi, scoțând din căsuţă sfântul trup al omului lui Dumnezeu, l-au pus pe 
patul acela cu cinste. După aceea, împăratul cu papa plecându-şi genunchii şi 
sfintele moaşte sărutându-le, au grăit cu lacrimi către dânsul ca şi către un viu: 
"Rugămu-ne ţie, robule al lui Hristos, dă-ne hârtia aceasta ca să ştim ce este scris 
într-însa şi să te cunoaştem pe tine cine eşti”. Şi s-a dat din mână hârtia împăratului 
şi papei, pe care luând-o, au dat-o lui Aetie, arhivarul bisericii celei mari. 


Făcându-se tăcere mare, a început arhivarul a citi cu mare glas hârtia aceea. lar 
când a ajuns până la acel loc unde era scris despre părinţi şi despre mireasa şi 
pentru inelul şi brâul cel dat de dânsul miresei în cămară, a cunoscut Eufimian pe 
Alexie, fiul său şi a căzut pe pieptul lui, cuprinzându-l şi sărutându-l cu dragoste şi 

cu tânguire strigând: "O, vai mie, fiul meu prea iubit, pentru ce ne-ai făcut nouă 
astfel? Pentru ce atât de mare mâhnire ne-ai adus nouă? Vai mic, fiul meu, câţi ani 
în casa aceasta petrecând şi tânguirea părintească văzând-o, nu te-ai arătat pe sine- 
ți, nici ai mângâiat bătrâneţile noastre, fiind în acea amară mâhnire pentru tine! O, 
vai mie, fiul meu prea dorit, dragostea mea, mângâierea sufletului meu, ce voi face 
acum? Oare pentru moartea ta voi plânge sau pentru aflarea ta voi prăznui?" Şi se 
tânguia Eufimian nemângâiat, smulgându-şi cărunteţile sale. 


lar Aglaida, soția, auzind tânguirile bărbatului şi înştiinţându-se cum că săracul 
acela care a murit este fiul ei, a deschis uşile cămării sale şi a alergat acolo, 
smulgându-şi părul despletit şi hainele sale rupându-şi şi spre cer cu umilinţă 
privind; iar către poporul cel mult strâns, cu rugăminte strigă: "Dați-mi loc, o, 
popoarelor, daţi-mi loc ca să-mi văd a mea nădejde. Daţi-mi cale ca să-mi văd şi 
să cuprind pe singurul şi iubitul meu fiu”. Apoi sosind, s-a aruncat peste cinstitul 
trup al fiului său, cuprinzându-l cu dragoste sărutându-l şi zicând: "Vai mie, 
Stăpânul meu! Vai, dulcele meu fiu, pentru ce ai făcut aceasta? Pentru ce acest 
fel de mâhnire ai pus în sufletele noastre? Vai mie, lumina ochilor mei, cum nu 
te-ai cunoscut de noi atâţia ani, vieţuind împreună cu noi? Cum nu te-ai umilit, 
auzind totdeauna tânguirile noastre cele amare pentru tine şi nu te-ai arătat 
nouă?" 


Asemenea şi mireasa, care petrecea de treizeci şi patru de ani fără de mirele său, 
purtând haine negre, căzând la sfintele moaşte, izvoare de lacrimi scotea, udând cu 
dânsele cinstitul trup al iubitului său. Apoi, cu nesăţioasă dragoste sărutându-l, se 
tânguia cu amar, fiind nemângâiată: "Vai mie! Amar mie!" şi alte multe cuvinte de 
jale cu umilinţă zicea, încât toţi, pentru tânguirea ei, se porneau spre plângere şi 
plângeau toţi împreună, lăcrimând cu părinţii şi cu mireasa. 


După aceea, împăratul şi papa au poruncit ca să ducă patul cu cinstitul trup al 
omului lui Dumnezeu şi să-l pună în mijlocul cetăţii, ca toţi să-l vadă şi să se atingă 
de el. Apoi au grăit către popor: "lată am aflat pe acela ce-l căuta credinţa voastră!" 


Deci, s-a adunat toată Roma şi se atingeau de sfântul, sărutând sfintele lui moaşte. 
Și câţi erau neputincioşi, toți se tămăduiau. Orbii vedeau, leproşii se curăţau, 
diavolii din oameni se izgoneau şi orice fel de boli şi neputinţe omeneşti se 
vindecau desăvârşit prin atingerea de tămăduitoarele moaşte ale plăcutului lui 
Dumnezeu, Alexie. 


Nişte minuni ca acelea văzând împăratul şi papa, singuri au luat patul acela să-l 
ducă în biserică, ca să se sfințească prin atingerea trupului Sfântului Alexie. lar 

părinţii şi mireasa, mergând în urmă, plângeau. Şi era atât de multă adunare de 
oameni care se sârguiau să se atingă de cinstitul trup al sfântului, încât nu era cu 
putință să se ducă patul de strâmtorarea şi înghesuiala poporului. Deci, a poruncit 
împăratul să se arunce aur şi argint la popor, ca să se dea în lături oamenii de la pat 
şi astfel să dea cale spre biserică. Însă nimeni nu căuta la aur şi argint, ci fiecare 
avea dorire să vadă pe omul lui Dumnezeu, să se atingă de el şi să-l sărute. Deci 
papa sfătuia pe popor să se dea în lături, făgăduindu-le că nu va îngropa îndată 
sfintele moaşte, ci va aştepta până ce toţi le vor săruta şi se vor sfinţi cu atingerea. 
Și abia înduplecându-se, s-au retras puţin şi ducând sfintele moaşte în biserica cea 
mare, le-au lăsat o săptămână ca oricine să se atingă şi să se închine lor. 





Toată săptămâna aceea părinţii şi mireasa sa au şezut în biserică, plângând lângă 
cinstitele moaşte. Dar împăratul a poruncit să se pregătească o raclă de marmură şi 
de smaragd şi să o împodobească cu aur, apoi au pus într-însa pe Sfântul Alexie, 
omul lui Dumnezeu. Şi îndată a izvorât din sfintele moaşte mir cu bună mireasmă şi 
a umplut racla, încât se ungeau cu acel mir toţi pentru vindecarea tuturor 
neputinţelor. Şi au făcut îngropare cinstită Sfântului Alexie, omul lui Dumnezeu, 
slăvind pe Dumnezeu, Cel prea mărit şi închinat în Treime. 


Sfântul Alexie s-a mutat la cele veşnice în a şaisprezecea calenda a lui aprilie, adică 
la 17 martie, în anul de la facerea lumii 5919, iar de la întruparea Cuvântului lui 
Dumnezeu 411, împărăţind în Roma Onorie, pe vremea papei Inocenţiu, iar în 
Constantinopol ţinând împărăţia Teodosie cel mic (408-450). Dar peste toţi 
stăpânind Domnul nostru lisus Hristos, împreună cu Tatăl şi cu Sfântul Duh, Căruia 
se cuvine slava, în veci. Amin. 


kk hkkhkhkkrhkhkhkhkhkhhkikhkikikrhikikik 


e Xe e Xe Xe e Xe e e Xe e e e De De e e e e De e De e e e e e e e e e XX 


khkkhkkhkkhkhkhkkhkkhkkhkikhkikhkikhkhkihiyik 


e Xe Xe XP XP e De e Xe e e e XP e e e e e De e e e e Xe Xe e XP E e e e e 


Sinaxar - Pomenirea prea cuviosului părintelui nostru Alexie, omul lui 
Dumnezeu 

In această lună (martie), în ziua a şaptesprezecea, pomenirea prea cuviosului 
părintelui nostru Alexie, omul lui Dumnezeu. 


Preacuviosul părintele nostru Alexie s-a născut la Roma, fiind singurul copil al 
patricianului Eufimian şi al Aglaidei, care erau de neam nobil şi bogaţi. Ajungând 
la vârsta potrivită, tatăl său i-a ales soţie, pregătindu-i cămara de nuntă. 


După căsătorie, când a intrat în cămara de nuntă, în care se găsea soţia lui, în loc să 
rămână acolo cu ea, şi-a scos inelul său şi dându-i-l şi binecuvântând-o, a ieşit în 
ascuns din casă şi a plecat îndată la Edesa. Şi venind la biserica de aici, a rămas pe 
lângă ea timp de optsprezece ani, îmbrăcat cu haine sărace şi zdrenţuite, hrănindu- 
se din milă şi îndurarea celor ce veneau la biserică. 


Mai târziu a plecat de acolo, căci nu se mai putea să rămână mai multă vreme 
ascuns, din cauza virtuţilor lui, fiindcă mulţi, întelegându-i viaţa lui virtuoasă, 
veneau mereu la el şi-l stânjeneau, şi a voit să se ducă în Tarsul Ciliciei, la biserica 
Sfântului apostol Pavel, dar nu şi-a putut împlini această dorinţă, deoarece corabia 
cu care călătorea, împinsă fiind de vânt, a fost îndrumată într-altă parte. Ajungând 
deci la Roma, a venit la casa părinților lui. 

Aici, ne mai fiind cunoscut de nimeni, îşi petrecea viaţa înaintea porții casei sale, 
luat în derâdere şi batjocorit de înşişi servitorii lui, pătimind atât de mult, cât poate 
pătimi un om străin lipsit de orice îndrăzneală din partea unor oameni petrecăreţi şi 
gălăgioşi. 


Când a simţit că 1 se apropie fericitul sfârşit, a cerut o bucată de hârtie şi a scris pe 
ea cine este şi unde s-a născut. Şi a păstrat această hârtie la el, până când împăratul 
Onoriu, după o descoperire dumnezeiască, venind la el, l-a găsit dându-și duhul. Şi 
rugându-se de el şi luând de la el scrisoarea şi citind-o în auzul tuturor, au cunoscut 
cu toții cele cu privire la el. Deci, toţi fiind cuprinşi de spaimă, au luat şi au 
îngropat cu cinste şi cu mare cuviinţă sfintele lui rămăşiţe în biserica Sfântului 
apostol Petru, moaştele lui răspândind după aceea miruri cu bun miros şi vindecări 
tuturor celor ce se apropiau de ele. 


e Xe e Xe Xe De Xe e e Xe e e Xe e De e e De e e e De e E e e e e Xe e e XX 
e Xe e e Xe De Xe e e Xe e e e De De e e e e e e De e e e e e e e e e XX 


khkhkhkkhkhkkrhkhkhkhkhkhhkhkhkhkikrhikiki 


khkkhkkhkkhkhkkhkkhkkhkikhkkhkikhkhkihihkyik 


e Xe Xe XP XP e e e Xe e Xe Xe XP e e e e e e e e e e Xe Xe e XP e e e e 


Sinaxar - Sfântul cuvios Alexie, omul lui Dumnezeu - 17 martie 


SFINȚII ZILEI 


ȘI [2,28 
ÂNTUL CUVIOS AL 
it LUI DUMNEZEU 


i, MARTIE 





https://www.trinitas.tv/sfantul-cuvios-alexie-omul-lui-dumnezeu-17-martie/ 

Puţini sunt sfinţii care s-au învrednicit de numiri speciale. Toţi sfinții sunt 
importanți și toți egali în cinstire pentru că toți s-au învrednicit de slava lui 
Dumnezeu. Amintirea Bisericii i-a păstrat pe unii sfinți cu apelative speciale. Spre 
exemplu cel mare, sau teologul. Sfântul Alexie prăznuit astăzi a fost numit omul lui 
Dumnezeu. Alexie, omul lui Dumnezeu. 


Alexie s-a născut în Roma, rod al rugăciunilor părinților săi Eufimian și Aglaia care 
îşi doreau nespus de mult un copil. A studiat științele vremii şi a dus o viaţă 
evlavioasă. Părinţii săi au găsit o mireasă deosebită pentru el. În noaptea nunții 
însă, Alexie i-a lăsat acesteia inelul a binecuvântat-o şi a fugit pe ascuns în Meso- 
potamia. 


A ajuns în cetatea Edessa şi aici s-a aşezat lângă biserica Născătoarei de Dumnezeu 
sub un portic şi a început să ducă o viaţă plină de nevoinţe. Trăia din ceea ce 
oamenii îi ofereau ca milostenie, iar ce prisosea dădea la rândul său mai departe 
celor săraci ca el. Şaptesprezece ani s-a nevoit astfel în Edessa. Cu rânduială de la 
Maica Domnului oamenii au înțeles înălțimea vieții duhovniceşti a cerşetorului 
Alexie şi au început să vină după binecuvântare. 

Văzând slava pe care i-o dădeau oamenii Alexie a hotărât să se întoarcă la Roma şi 
să trăiască în casa părinţilor. Anii grei de nevoinţă și-au lăsat urme adânci în trupul 
său încât era de nerecunoscut. 


CINEVA, 
| DE CEILALȚI 


CUVIOS ALEXIE, 


ÂNTUL 
SF MUL LUI DUMNEZEU 


17 MARTIE 





Ajuns acasă i-a cerut cu smerenie tatălui său să îl lase să lucreze alături de ceilalți 
slujitori ai casei sale. I-a fost dată o cămăruţă într-un colţ al curţii unde a locuit 
aproape şaptesprezece ani în nevoință ascunsă şi îndurând multe umilințe de la 
ceilalți servitori, el care era de fapt stăpân al lor. 


Descoperindu-i-se apropierea sfârşitului de către Domnul, a lăsat scris familiei sale 
rugămintea de a îl ierta pentru suferința pe care le-o cauzase, adeverind că este el, 
Alexie, prin notarea unor lucruri ştiute numai de el şi de soţia sa. 


A trecut la Domnul în anul 411. Prin descoperire de la Dumnezeu au venit la sicriul 
său arhiepiscopul Romei Inocenţiu şi însuși împăratul roman. Sfintele sale moaște 
au fost aşezate în loc de cinste. Au fost redescoperite în anul 1216. 


O pildă a vieţii sale: milostenia. Atunci când ajutăm un nevoiaş nu ştim cui dăm. 
Dăruim poate lui Hristos Insuşi ascuns într-un om al lui Dumnezeu, precum 
oarecând Alexie. 

Arhid. Ştefan Sfarghie - Sinaxar - Sfântul cuvios Alexie, omul lui Dumnezeu 





Sfântul Alexie (7411) a trăit pe vremea împăratului Honoriu (395-423), iar părinţii 
săi se numeau Eufimian şi Aglaida. Tatăl său, Eufimian era mare dregător, cu multă 
avere, mii de slugi şi multe palate, iar mama sa, Aglaida era credincioasă şi cu frica 
lui Dumnezeu. Cu cât înainta în vârstă, cu atât creştea şi în sufletul lui Alexie 
dorinţa nemuririi şi a vieţii veşnice. De multe ori se simţea răpit în altă lume, numai 
la gândul veşnicei fericiri. Drept aceea, se înfrâna, purtând în taină pe trupul său o 
haină aspră de păr. 


Pentru a nu-şi supăra familia, a primit să se căsătorească, dar chiar în noaptea nunţii 
a fugit, în taină, îmbrăcat în haine sărăcăcioase, luând din ale sale, aur şi pietre 
scumpe din destul. Deci, a fugit sfântul la Edesa unde a vieţuit în nevoinţe 17 ani. 


Fiind iubit de Dumnezeu, s-a făcut descoperire despre el şi un glas îl numea pe 
Alexie „omul lui Dumnezeu”. După aceasta, sfântul s-a hotărât să trăiască lângă 
casa părinţilor săi, ca un necunoscut. Şi aici a vieţuit în aspre nevoinţe, batjocorit şi 
umilit de slugile tatălui său, vreme de 17 ani. 


Cu voia lui Dumnezeu i s-a descoperit sfântului mai dinainte ziua morţii sale şi 
atunci el şi-a scris toată viaţa, păstrând scrisoarea la sânul lui. Chiar în ziua 
sfârşitului său a trecut pe acolo împăratul Honoriu, care a citit acea scrisoare. ȘI toţi 
s-au minunat aflând viaţa înaltă a „omului lui Dumnezeu”. 

Calendar Ortodox - Sfântul cuvios Alexie, omul lui Dumnezeu. Duminica I din 
Post (a Ortodoxiei) 


Duminica Ortodoxiei - 
sărbătoarea sfântă în care 
Icoanele sunt re-puse la 
locul lor de cinste în Biserică 


Biserica Ortodoxă după 
Sinodul VII Ecumenic - 787 





În vremea drepteredinciosului împărat Honoriu (395-423), era, în Roma cea veche, 
un bărbat credincios, anume Eufimian, mare dregător, cu multă avere, mii de slugi 
şi multe palate, iar femeia lui, Aglaida cu numele, era credincioasă şi cu frica lui 
Dumnezeu, dar nu avea copii. 


Și erau oameni buni şi darnici, că, iubind pe Dumnezeu, iubeau şi pe săraci şi în 
fiecare zi puneau trei mese în casa lor pentru sărmani, văduve, străini şi bolnavi. 


Adesea, Eufimian se smerea înaintea lor, zicând: „Nu sunt vrednic să calc pe pă- 
mântul lui Dumnezeu”. Deci, după multe rugăciuni, Dumnezeu le-a dăruit rod 
pântecelui şi au născut un fiu şi, veselindu-se, l-au botezat şi i-au pus numele 
Alexie. 


Iar când s-a făcut mare, l-au dat la învăţătura cărţii şi tânărul a ajuns foarte înţelept. 
Cu cât înainta în vârstă, cu atât creştea în sufletul lui şi dorinţa nemuririi şi a vieţii 
veşnice. 


De multe ori, se simţea răpit în altă lume, numai la gândul veşnicei fericiri. Toate 
bunătăţile pământeşti i se păreau lucruri de nimic, puse alături de bucuria acestei 
nădejdi. 

Drept aceea, s-a hotărât să se lepede de toate bunătăţile cele de puţină vreme şi 
trecătoare ale vieţii de aici, şi, aşa, cu sufletul dezrobit de ispite, să moştenească 
viaţa veşnică întru Hristos. Deci, a început a se înfrâna, purtând în taină pe trupul 
său o haină de păr aspră şi mult postea şi priveghea, având în suflet dorinţa de a 
sluji lui Dumnezeu întru feciorie toată viaţa. 


Dar, ca să nu-şi supere părinţii, a primit să se căsătorească, însă chiar în noaptea 
nunţii a fugit, în taină, îmbrăcat în haine sărăcăcioase, luând din avuţiile sale aur şi 
pietre scumpe din destul. 


Deci, a tocmit o corabie şi, plecând, s-a ascuns departe, în părţile de răsărit ale 
împărăției, tocmai în cetatea Edesa din Mesopotamia. lar după ce s-a închinat 
chipului celui nefăcut de mână, adică Sfintei Mahrame trimise de Domnul lisus lui 
Avgar, regele Edesei, a vieţuit acolo, necunoscut şi în sărăcie, vreme de 17 ani, 
locuind lângă biserica Născătoarei de Dumnezeu, din cetatea aceea. 


Şi-a vândut, apoi, toate lucrurile de preţ, pe care le luase de acasă, şi, împărțind la 
săraci preţul câştigat, s-a îmbrăcat în haine şi mai sărace şi s-a făcut pe sine ca unul 
din cei care cerşesc milostenie, totdeauna postind, numai puţină pâine şi apă 
gustând şi împărtăşindu-se în toate duminicile cu dumnezeieştile Taine ale lui 
Hristos. lar, de lua vreo milostenie de la creştini, o împărțea cu ceilalți sărăci, mai 
bătrâni. 


Și avea totdeauna faţa lui plecată, iar mintea lui era sus, întru dumnezeieşti gânduri 
îndeletnicindu-se, şi atât i se uscase trupul de atâta înfrânare, încât 1 se veştejise 
frumuseţea feţei lui, ochii i se adânciseră, numai pielea şi oasele i se vedeau şi 
ajunsese de nerecunoscut. 


Deci, fiind el iubit de Dumnezeu, s-a făcut descoperire despre el unui slujitor al 
acelei biserici, şi un glas ceresc îl numea pe Alexie „Omul lui Dumnezeu”, arătând 
că, precum pe capul împăratului stă coroana, aşa Duhul Sfânt odihneşte peste 
acesta şi rugăciunea lui, ca o tămâie cu bun miros, de-a pururea urcă înaintea lui 
Dumnezeu. 


Și mulți au cunoscut atunci viaţa lui cea sfântă şi au început a-l cinsti. lar sfântul, 
fugind de slava omenească, a plecat din Edesa, neştiind nimeni şi, aflând o corabie 
la malul mării, care mergea în Cilicia, s-a urcat, gândind să vieţuiască în cetatea 
Sfântului Pavel, în Tarsul Ciliciei, unde nu-l cunoştea nimeni. 

Dar, fără de veste, din voia lui Dumnezeu, s-a făcut aprigă furtună pe mare şi 
corabia, purtată de valuri, a ajuns la Roma. Atunci a hotărât să vieţuiască lângă casa 
părinților săi, ca un necunoscut. Sfântul a ieşit în întâmpinarea tatălui său, celui 
iubitor de sărăci şi de străini. 


Și, fără să fie recunoscut, sub înfăţişarea unui călător sărac, a căpătat învoire de la 
el să 1 se facă o colibă chiar la porţile palatului, şi, în amintirea fiului său înstrăinat, 
tatăl a poruncit slugilor să aibă grijă a-i da hrană de la masa stăpânilor. 


Și a petrecut sfântul aici multă vreme, alți 17 ani, batjocorit şi umilit de slugile 
tatălui său, dar iubit de sărmanii din cetate, care găseau la el un cuvânt de folos, un 
sfat înțelept şi un braţ oricând gata să-i ajute să-şi poarte povara sărăciei lor. 


Deci, cu voia lui Dumnezeu, s-a descoperit sfântului, mai dinainte, ziua morţii sale 
şi atunci cuviosul şi-a scris toată viaţa, păstrând scrisoarea la sânul său. 


lar în acelaşi timp s-a făcut glas din cer în biserica Sfinţilor apostoli din Roma, pe 
când slujea acolo Sfântul arhiepiscop Inocenţiu (401-417), de faţă fiind şi împăratul 
Honoriu, zicând să caute pe „Omul lui Dumnezeu” care a răposat, ca să fie rugător 
pentru cetate. 


ŞI a doua oară s-a auzit glas arătând că în casa lui Eufimian se află acela. Deci au 
mers acolo şi, văzând pe sfântul, care tocmai murise, au aflat în sânul lui scrisoarea, 
unde era înfăţişată viaţa lui. ŞI s-au minunat părinţii şi soţia lui, dar şi toată cetatea, 
aflând viaţa înaltă şi ascunsă a „Omului lui Dumnezeu” şi văzând cât de multe căi 
de sfinţenie are Dumnezeu în lume, pentru cei care ascultă de chemările Duhului 
Său. 


Sfântul Alexie a răposat în anul 411, fiind îngropat cu cinste la Roma. Capul său se 
află acum în Mănăstirea Lavra din Peloponez (Grecia), iar părți din moaştele sale 
se găsesc şi în alte sfinte locaşuri din Muntele Athos şi din alte locuri ale lumii 
creştine. 


Duminica Ortodoxiei 
In prima Duminică a Postului Paştilor, Biserica ne aminteşte de biruinţa Ortodoxiei 


asupra iconoclasmului, prin decizia Sinodului VII Ecumenic din anul 787, 
consfințită de Sinodul din anul 843. 

S-a stabilit, atunci, că „asemenea modelului cinstitei şi de viaţă făcătoarei Cruci, tot 
aşa să fie înălțate cinstitele şi sfintele icoane, fie din culori sau din mozaic sau din 
orice alt material potrivit, în sfintele lui Dumnezeu Biserici, pe sfintele vase, pe 
sfintele veşminte, pe ziduri şi pe lemn, în case şi lângă drumuri; şi anume icoana 
Domnului şi Dumnezeului şi Mântuitorului nostru lisus Hristos şi a prea curatei 
Stăpânei noastre, Sfintei Născătoare de Dumnezeu, cinstiților îngeri şi tuturor 
sfinților şi cuvioşilor bărbaţi”. 


Acest eveniment a fost generalizat în întreaga Biserică abia în secolul al XI-lea, 
fapt demonstrat şi de lipsa unor pericope biblice specifice în cadrul Sfintei 
Liturghii. 


SR 5 e 


Tot în această zi, în toate bisericile şi mănăstirile de pe cuprinsul Patriarhiei Ro- 
mâne se organizează colecte pentru Fondul Central Misionar. 


Înființat de către patriarhul Justinian Marina (1948-1977), Fondul Central Mi- 
sionar este destinat nevoilor misionare și filantropice ale Bisericii Ortodoxe Ro- 
mâne. 


Banii strânşi în urma colectei sunt folosiţi în exclusivitate pentru ajutorarea paro- 
hiilor misionare, pentru repararea, construirea şi împodobirea noilor locaşuri de cult 
din regiunile defavorizate, pentru ajutorarea comunităților românești din străinătate 
şi pentru susținerea programului filantropic al Bisericii noastre. 

Proloage - Pomenirea cuviosului Alexie, omul lui Dumnezeu (411) 





Luna martie în 17 zile: pomenirea cuviosului Alexie, omul lui Dumnezeu (411). 


În vremea drepteredinciosului împărat Honorius (395-423), a fost la Roma cea 
veche un bărbat credincios, anume Eufimian, mare dregător la cârma împărăției, cu 
multă avere, mii de slugi și multe palate, iar femeia lui, Agaida cu numele, era 
credincioasă şi cu frica lui Dumnezeu: dar nu avea copii. Și erau oameni buni și 
darnici, că, iubind pe Dumnezeu, iubeau și pe săraci şi, în fiecare zi, puneau trei 
mese în casa lor, sărmanilor, văduvelor, străinilor şi bolnavilor. Şi, adesea el se 
smerea înaintea lor, zicând: “Nu sunt vrednic să calc pe pământul lui Dumnezeu.” 


Deci, aducându-şi Dumnezeu aminte de el, le-a dăruit rod pântecelui lor şi au 
născut fiu şi, veselindu-se, l-au botezat şi i-au pus numele Alexie. lar când s-a făcut 
mare, l-au dat pe el la învățătura cărții şi tânărul s-a făcut prea înţelept. ŞI cu cât 
înainta în viață, cu atât creștea în sufletul lui şi dorința nemuririi şi a vieţii veşnice. 


De multe ori, se simţea răpit în altă lume, numai la gândul veșnicei fericiri. "Toate 
bunătățile pământeşti i se păreau lucruri de nimic, puse alături de bucuria acestei 
dulci nădăjduiri. Drept aceea, şi-a pus în mintea sa să se lepede de toate bunătăţile, 
cele de puţină vreme şi trecătoare ale vieții de aici, şi, aşa, cu sufletul liber de 
ispite, să moştenească viața cea veşnică, dulcea desfătare a credinţei în Hristos. 
Deci, a început a se înfrâna, purtând, în taină, pe trupul său, o haină de păr, aspră. 
Asemenea, ca să nu-și supere familia, a primit să se căsătorească, dar chiar în 

noaptea nunţii, a fugit, în taină, îmbrăcat în haine sărăcăcioase, luând însă din ale 
sale, aur şi pietre scumpe din destul. 


Deci, a tocmit o corabie şi, plecând, s-a ascuns departe, în părțile din răsărit ale 
împărăției, tocmai în cetatea Edesa, din Mesopotamia. lar, dacă s-a închinat 
chipului celui nefăcut de mână, trimis de Domnul lisus lui Avgar, regele din Edesa, 
şi-a petrecut cealaltă parte a vieţii, necunoscut şi în sărăcie, vreme de şaptesprezece 
ani, locuind lângă biserica Născătoarei de Dumnezeu, din cetate. 


Şi-a vândut, apoi, toate lucrurile de preţ, ce luase de acasă şi, împărțind la săraci 
aurul ce câștigase, s-a îmbrăcat în haine şi mai sărace şi s-a făcut pe sine ca unul 
din cei care cer milostenie, totdeauna postind, puţină pâine și apă gustând şi 
împărtăşindu-se în toate duminicile, cu dumnezeieştile Taine ale lui Hristos. 


Iar, de lua vreo milostenie de la creştini, o împărțea cu ceilalți săraci, mai bătrâni. 
Și avea totdeauna faţa lui plecată, iar mintea lui era sus, întru dumnezeieşti gânduri 
îndeletnicindu-se şi atât i se uscase trupul, de atâta înfrânare, încât i se veștejise 
frumuseţea feţei lui, vederea 1 se întunecase, ochii i se adânciseră, numai pielea și 
oasele i se vedeau și ajunsese de nerecunoscut. 


Deci, fiind el iubit de Dumnezeu, s-a făcut descoperire, despre dânsul, printr-un 
VIS; ŞI un glas îl numea pe Alexie, "Omul lui Dumnezeu", arătând că, precum pe 
capul împăratului stă coroana, aşa Duhul Sfânt odihneşte peste dânsul şi că 
rugăciunea lui, ca o tămâie cu bun miros, de-a pururea urcă înaintea lui Dumnezeu. 
ŞI s-a ştiut atunci, de mulţi, viaţa lui cea sfântă şi au început a-l cinsti. 


lar sfântul, fugind de slava omenească, a plecat din Edesa, neștiind nimeni şi, 
aflând o corabie la malul mării, care mergea în Cilicia, s-a urcat într-însa, gândind 
să petreacă în cetatea Sfântului Pavel, unde nu-l ştia nimeni, în Tarsul Ciliciei. Dar, 
fără de veste, din voia lui Dumnezeu, s-a făcut aprigă furtună pe mare şi corabia, 
purtându-se de valuri, a ajuns la Roma. 


Hotărât să petreacă în casa părinților săi, ca un necunoscut, sfântul a ieşit în 
întâmpinarea tatălui său, celui iubitor de săraci şi de străini. ŞI, fără să fie 
recunoscut, sub înfăţişarea unui călător sărac, a căpătat învoirea de la dânsul să i se 
facă o colibă, chiar la porţile palatului şi, în amintirea fiului său înstrăinat, tatăl a 
poruncit slugilor să aibă grijă a-i da hrană de la masa stăpânilor. Şi a petrecut 
sfântul aici multă vreme, alți șaptesprezece ani, batjocorit şi umilit de slugile tatălui 
său, dar iubit de sărmanii din cetate, care găseau la el un cuvânt bun, un sfat 
înțelept şi un braţ oricând gata să-i ajute să-şi poarte povara sărăciei lor. Deci, cu 

voia lui Dumnezeu, i s-a descoperit sfântului, mai dinainte şi ziua morţii sale şi şi-a 
scris atunci sfântul toată viaţa sa, păstrând scrisoarea la sân. 


lar, trecând pe acolo, ca din întâmplare, chiar în ziua când Sfântul Alexie şi-a dat 
sfârșitul, împăratul Honorius a întrebat cine este săracul cel mort în uliţă. Și, 
căutând printre zdrențele sfântului, slujitorii împărăteşti au aflat în sânul lui 
scrisoarea, pe care au dat-o împăratului să o citească. ȘI s-au minunat toți, aflând 
viața înaltă şi ascunsă a "Omului lui Dumnezeu" şi văzând cât de multe căi de 
sfinţenie are Dumnezeu în lumea celor care ascultă de chemările Duhului Său. 


Şi s-a mutat la ceruri Sfântul Alexie la 17 martie, împărăţind în Roma Honorius, în 
vremea lui Inochentie papa, iar la Constantinopol ținând împărăţia Teodosie cel 
tânăr, iar peste toți, stăpânind Domnul nostru lisus Hristos, împreună cu Tatăl şi cu 
Duhul Sfânt, Căruia Se cuvine slava în veci . Amin. 


Intru această zi, cuvânt din Pateric. 


Ne-a spus nouă ava loan sihastrul, că auzise pe părintele Ştefan, spunând aşa: 
"Când eram, în viața de obşte a marelui Părinte Teodosie, începătorul vieții de 
obşte, se aflau acolo doi fraţi, care își făcuseră legământ, că nici în viaţa lor, nici 
după moarte, nu se vor despărți unul de altul. Deci, cât au fost în mânăstire, la toți 
le erau de folos. lar unul dintr-înșii a început a fi mult ispitit de demonul desfrânării 
şi, neputând suferi războiul, a zis fratelui său: "Slobozește-mă pe mine, frate, că mă 
supără rău desfrânarea şi mă voi duce în lume". 


Iar fratele a început a-l ruga pe el, zicând: "Nu frate, să nu-ţi pierzi ostenelile tale”. 


Dar el i-a zis lui: "Să mergem împreună în lume, ca să-mi împlinesc pofta mea, sau 
lasă-mă să mă duc singur”. 


Iar fratele, nevoind să-l lase, s-a dus cu dânsul în cetate. Deci, fratele cel cu 
războiul a intrat într-o casă de desfrâu, iar celălalt, stând afară, a luat țărână şi şi-a 
presărat-o pe capul său, cu lacrimi udându-se pe sine şi muncindu-se. 


lar după ce a ieşit din casa aceea, cel ce se desfrânase, i-a zis lui celălalt frate: "Cu 
ce te-ai folosit, frate, din desfrânare? Vezi ce pagubă ai primit; să mergem măcar, 
de acum, încolo, iarăşi la mănăstirea noastră”. 


Iar el i-a răspuns lui: "Nu mai pot, de acum, să merg în pustietate, dar tu, de voieşti, 
du-te, că eu în lume vreau să petrec”. 

Și, mult rugându-l pe el, fratele n-a putut să-l plece ca să meargă cu dânsul în 
pustie. Deci, a început şi acela a petrece cu dânsul în lume şi se învoiau cu oamenii 
la lucru, ca să se hrănească. 


Într-acea vreme însă, un părinte, Avramie, care era blând şi foarte bun şi care, mai 
pe urmă, a fost făcut episcop în Efes, zidea o mânăstire, după ce mai zidise alta în 
Constantinopol, care se numea mănăstirea lui Avramie. Deci, mergând acolo 
amândoi fraţii, s-au tocmit la lucru şi îşi luau plata lor cea hotărâtă. Şi fratele acela, 
mergea în fiecare seară în cetate, cheltuindu-şi, în desfrânări, câștigul său. lar 
celălalt frate, în fiecare zi, postea în tăcere, nevorbind cu nimeni. 


Iar lucrătorii, văzându-l pe el în toate zilele, nici mâncând, nici vorbind cu cineva, 
ci luând aminte la sine, cu toată tăcerea şi smerenia, au spus fericitului Avramie 
despre dânsul şi despre viaţa lui. 


Atunci, fericitul Avramie l-a chemat pe el şi 1-a zis: "De unde eşti, frate? Şi care-i 
lucrul tău?" 


Iar el, pe toate, pe rând, i le-a spus lui. "Pentru fratele, a zis el, toate le rabd, ca să- 
mi vadă Dumnezeu necazul meu şi să mântuiască pe fratele meu”. 


Acestea auzindu-le, fericitul Avramie, i-a zis lui: "Domnul ţi-a dăruit ție sufletul 
fratelui tău”. 


ȘI, după ce a slobozit părintele Avramie pe fratele, îndată, ieşind din chilie, iată și 
fratele cel rătăcit a venit şi 1-a zis lui: "Frate iubite, du-mă pe mine în pustie, ca să 
mă mântuiesc". Deci, îndată, luându-l pe dânsul, l-a dus în peştera cea aproape de 
râul lordan şi l-a închis pe el acolo şi, acela, după puţină vreme, mult sporind după 
Dumnezeu, a răposat întru Domnul. 


Apoi, fratele său a petrecut, după moartea celui care se pocăise, întru aceeași 
peşteră, după făgăduință, ca și el să se sfârşească tot acolo. Însă, la acest frate, a 
venit un oarecare bătrân, din Lavra Sfântului Gherasim și i-a zis lui: "Spune-mi 
mie, frate, întru atâta vreme a liniștii tale şi a postirii, ce ai izbândit"? 


ŞI i-a răspuns lui fratele: "Să mergi acum la chilia ta, părinte, iar după zece zile să 
Vii şi-ţi voi spune ție”. 

Deci, bătrânul, după cele zece zile venind, a aflat pe fratele răposat, iar deasupra lui 
a găsit scris aşa: "lartă-mă ava, dar niciodată, făcându-mi pravila, nu mi-am lăsat pe 
pământ mintea mea." 


Dumnezeului nostru slavă, acum şi pururea şi în vecii vecilor. Amin. 

Sfântul Nicolae Velimirovici - Proloagele de la Ohrida - Pomenirea Sfântului 
cuvios Alexie, omul lui Dumnezeu 





Nepătrunse sunt căile pe care îi poartă Dumnezeu pe cei care doresc din tot sufletul 
să-l placă Lui şi să împlinească Legea Lui cea sfântă. 


În timpul împăratului Honorius a trăit la Roma Eufimian, un demnitar de rang 
foarte înalt, respectat de întreaga cetate şi foarte bogat, împreună cu soția lui Aglae, 
duceau amândoi o viaţă plăcută lui Dumnezeu. Deşi foarte bogat, Eufimian şi soția 
lui luau masa o singură dată pe zi, după apusul soarelui. 


Această binecuvântată familie aveau un unic fiu, pe Alexie. Când a ajuns la vârsta 
cuvenită, Eufimian l-a cununat pe Alexie cu o fecioară încuviințată, dar împotriva 
voinţei tânărului. De aceea, chiar din seara nunţii, Alexie a părăsit în taină nu doar 
legătura pe care nu a dorit-o, ci şi casa părinților săi. 


EI s-a îmbarcat într-o corabie cu care a plutit până în cetatea Edessei din Meso- 
potamia, unde se afla minunata icoană, cunoscută în toată creştinătatea, a chipului 
Mântuitorului, trimisă acolo de Mântuitorul însuşi, la dorinţa regelui Abgar. 
Închinându-se înaintea acestei minunate icoane, Alexie s-a înveştmântat în straie de 
cerşetor şi astfel a vieţuit el în acea cetate timp de şaptesprezece ani, neîncetat 
rugându-se lui Dumnezeu din pridvorul Bisericii Preasfintei Născătoare de Du- 
mnezeu. 

Când li s-a făcut cunoscut celorlalți că acesta este un om al lui Dumnezeu, el s-a 
înspăimântat de lauda oamenilor ca de o primejdie de moarte şi în taină a plecat şi 
de acolo, îmbarcându-se în corabie, sfântul a voit să ajungă în Laodiceea. Dar 
potrivit minunatei purtări de grijă a lui Dumnezeu, corabia a fost luată de vânturi şi 
purtată pe ape chiar până la Roma. 


Văzând în această întâmplare degetul lui Dumnezeu, Alexie a hotărât să meargă la 
casa tatălui său şi acolo, sub chip de străin, să-şi petreacă în continuare cu pocăință 
cealaltă vreme a vieţii sale. 


Tatăl lui nu l-a recunoscut, dar milostiv fiind, i-a îngăduit să locuiască în curțile 
sale, într-o mică colibă. Sfântul Alexie a rămas în această colibă timp de alți şapte- 
sprezece ani, hrănindu-se numai cu pâine şi cu apă. Batjocorit de slugi în 
nenumărate feluri, el a îndurat toate până la sfârşit. 


Când 1 s-a apropiat sfârşitul, el a alcătuit o scrisoare, a strâns-o în mână şi 
întinzându-se, şi-a dat sufletul în mâinile lui Dumnezeu în ziua de 17 martie a 
anului 411 după Hristos. 


În acelaşi moment, de faţă fiind împăratul şi patriarhul, o vedenie s-a arătat în 
Biserica celor doisprezece apostoli, ca un glas mare care a grăit şi a zis: „Căutaţi-l 
pe omul lui Dumnezeu." La scurt timp după aceea s-a descoperit că acest om al lui 
Dumnezeu locuia în casa lui Eufimian. 


Impăratul, împreună cu patriarhul şi cu tot clerul şi curtea imperială au sosit la casa 
lui Eufimian şi discutând din destul, au înţeles că acel om al lui Dumnezeu este 
cerşetorul pe care îl primise Eufimian în curțile sale cu şaptesprezece ani în urmă. 


Când au intrat în colibă, ei l-au aflat pe Alexie răposat, dar faţa lui strălucea ca 
soarele. Au aflat în mâinile lui şi scrisoarea şi aşa l-au cunoscut părinţii pe fiul lor 
Alexie. Aşa şi mireasa lui, care a trăit timp de treizeci şi patru de ani fără el, în 
deplină curăţie, I-a aflat pe soţul ei. Toţi se aflau în uimire şi durere de nedescris. 


Dar după aceea s-au mângâiat, văzând cum Dumnezeu îi prea slăveşte pe aleşii lui. 


La atingerea de sfintele sale moaşte bolnavii se vindecau, căci din trupul lui izvora 
un mir bine mirositor. 


Trupul său a fost înmormântat într-un sarcofag din piatră de marmură şi iasp. 
Sfântul său cap se odihneşte în Biserica Sfântului Lavru din Peloponez. 

Cântare de laudă la Sfântul Alexie, omul lui Dumnezeu 





Toate cele pe care lumea le iubeşte 
Alexie desăvârşit le-a lepădat. 


Spre Dumnezeu, pe calea cea strâmtă, 
In luntrea vieții el a plutit. 


Mai întâi de dragul lui Hristos 

EI a dorit ca să fie sărac; 

Apoi şi casa bogată a părinţilor săi 
El o a părăsit. 


Plecând în pământ străin, 
Apoi iar întorcându-se, 
Lui nici bogăţia 


get a SUN ei 


Prilej spre păcat nu i s-au făcut. 


Ci el pururea mintea la Dumnezeu 
O a ridicat, 
Cu rugăciune, postiri, 

Și credinţă tare 
Care mişcă munţii din loc. 


Maica lui Aglae, 

Și bătrânul tată Eufimian 

Și mireasa cea credincioasă, 

De durere, vârstă şi postiri topită, 
Cu durere l-au plâns. 


Slugile la acest cerşetor strigă 
Și-l lovesc, 

Dar cine este cerşetorul, 

ei nici nu bănuiesc. 


Ei nici bănuiesc că acesta este 
însuşi moştenitorul stăpânului lor. 


Insă despre acestea, moştenitorul, stăpân, tace. 


Căci el încă din tinerețe bogăţiile lui cele mari 
Le-a disprețuit, 

Pentru ca moştenitor cereştii veşnicii 

Să fie. 


Sfântul însă şi după a lui moarte 
nu poate să se mai ascundă, 
Căci Domnul însuşi 

Îl face cunoscut. 


Căci cel care prin viaţa lui 
Pe Domnul îl slăveşte, 
Slăvit este la rândul lui 
De Dumnezeu. 


Alexie pe Domnul îl slăveşte 

Și de aceea prea slăvit sfânt este el. 

Cu adevărat om al lui Dumnezeu este el, 
Acum şi până în veac. 

Cugetare 





De ce am venit noi pe acest pământ şi care este scopul vieţii noastre în el? Scopul 
vieţii noastre pe pământ este acela de a-L iubi pe Dumnezeu. El este acela de a ne 
strădui din răsputeri să-L iubim pe el, mai mult decât păcatul. EI este acela ca, prin 
dragostea noastră mică şi nestatornică, să ne străduim măcar să răspundem marii şi 
statornicei Lui iubiri. Doar iubirea lui Dumnezeu este întotdeauna mare, pe când a 
noastră este întotdeauna şovăitoare. 


Dumnezeu îşi arată întotdeauna din belşug iubirea Lui, atât în ceruri, cât şi pe 
pământ. Căci această viaţă scurtă ne este dată nouă ca o şcoală, iar ca examen ne 
este dat să ne punem întrebarea dacă vrem sau nu să răspundem cu iubire la marea 
iubire a lui Dumnezeu faţă de noi. 


„În fiecare ceas şi în fiecare zi a vieţii noastre, ni se cere să ne dovedim iubirea 
noastră faţă de Dumnezeu,” zice OEI Cici în fiecare ceas şi în 
fiecare zi îşi arată Dumnezeu marea Sa iubire față de noi. Da, în fiecare zi şi în 
fiecare ceas noi stăm la mijloc între Dumnezeu şi păcat. Ori ne înălțăm până la 
îngeri dăruindu-l lui Dumnezeu iubirea noastră ori ne pogorâm până la iad 
nedându-l-o şi făcând voia diavolului. 


Sfântul Alexie, omul lui Dumnezeu, L-a iubit pe Dumnezeu mai mult decât i-a iubit 
pe aleşii lui părinţi, pe aleasa lui mireasă şi toate bogăţiile în care se născuse. El a 
petrecut şaptesprezece ani ca un cerşetor departe de casa lui părintească şi de 
părinţii lui şi alți şaptesprezece ani i-a petrecut ca un sărman şi necunoscut în 
curțile părinţilor săi şi ca un disprețuit şi batjocorit de toate slugile părinților lui. EI 
toate acestea le-a făcut pentru iubirea lui Dumnezeu. 

Milostivul Dumnezeu a răspuns cu îmbelşugată iubire la iubirea acestor treizeci şi 
patru de ani de suferințe. El i-a dăruit robului Său Alexie veşnica răsplată şi 
bucurie, primindu-l în slava îngerilor săi celor din ceruri, dar răsplătindu-l şi cu 
slava facerii de minuni printre oamenii cei credincioşi, pe pământ. 

Sfântul cuvios Alexie 





Iubind Hristos Dumnezeu viaţa ta cea liniştită şi singuratică, smerită şi fără de 
răutate, fericite Alexie, luminător a toată lumea te-a arătat, strălucind mai mult 
decât soarele. Căci pe soţie şi avuţia cea vremelnică întocmai ca pe un praf le-ai 
socotit, necunoscut fiind mai apoi în casa părintească şi numai pe Hristos ai dorit, 
pe care L-ai iubit. Adu-ţi aminte, dar, de robii tăi, înaintea Împăratului tuturor, 
Hristos Dumnezeul nostru, neîncetat rugându-te pentru robii Săi, prea cuvioase. 
(Dintre Stihirile ce se cântă la Vecernie) 


Cine va lăuda precum se cuvine cinstitele tale virtuţi şi cine le va cânta cu înde- 
stulare, cugetătorule de Dumnezeu Alexie? Înţelepciunea ta, răbdarea şi blândeţea 
ta, înfrânarea şi cântarea cea neîntreruptă, asprimea cea desăvârşită a vieţii şi 
nesfârşita umilință; prin care, făcându-te deopotrivă cu îngerii, pururea te rogi 
pentru toată lumea. Pentru aceasta, auzi acum, cuvioase, de la toţi credincioşii: 
Bucură-te, podoaba cea plină de desfătare a cuvioşilor! (Icosul ce se citeşte la 
Utrenie) 


O, minune! Cum ai rămas pururea ca un sărac în bogăţia cea nesfârşită a umilinţei, 
Alexie! Cum ai răbdat să fii batjocorit şi defăimat de slugile tale, prea înțelepte, 
care nu cunoşteau vieţuirea ta? (Din Canonul Sfântului ce se citeşte la Utrenie) 

Domnul, cu mare glas, te arată pe tine Romei întregi, ca pe comoară ascunsă, prea 
fericite, care şedeai în chip sărac şi care dăruieşti cu dar de tămăduiri pe toţi cei ce 
cu credinţă vin la tine. (Din Canonul Sfântului ce se citeşte la Utrenie) 





Capul Sfântului Alexie 

Mormântul Sfântului Alexie 


Din pricină că biserica unde se află mormântul este astăzi catolică, punem aici 
imaginea sa numai spre apropierea duhovnicească de Sfântul Alexie. 

Icoana Maicii Domnului din Edessa a Sfântului Alexie 


Icoana Sfântului Alexie pe care acesta o aduse cu sine din Edessa unde petrecuse 
vreme de 18 ani pe lângă biserica prea curatei Maici a Domnului. Pentru aceasta, fu 
aşezată cu evlavie deasupra mormântului său. 


Căutând să faci din inima ta Biserică a Domnului, ai iubit a şedea în casa Născă- 
toarei de Dumnezeu, mărite şi a privi de-a pururea frumuseţile cele cereşti. (Din 
Canonul Sfântului ce se citeşte la Utrenie) 

Sinaxar - Cuviosul Alexie, omul lui Dumnezeu 





Cuviosul Alexie, omul lui Dumnezeu - frescă, mânăstirea Dionysiou, Athos, sec. 
XVI 


Cuviosul Alexie s-a născut la Roma în vremea împăratului Arcadie (395-408 d. 
Hr.) şi Honorius (395-423 d. Hr.), din părinți înstăriți şi evlavioşi. Tatăl său, 
Eufimian, era senator şi îi iubea atât de mult pe săraci, încât în fiecare zi punea trei 
mese în casa sa orfanilor, văduvelor şi străinilor. 


Soţia lui se numea Aglaida şi fiind stearpă, se ruga lui Dumnezeu să dobândească 
copii. Dumnezeu i-a ascultat rugăciunile şi le-a dăruit un fiu. Crescând copilul cu 
vârsta şi primind de la părinţii săi o bună educaţie, a devenit foarte înţelept şi 
propovăduitor al tainelor lui Dumnezeu. 


Ajungând la vârsta desăvârşită, părinţii săi l-au căsătorit cu o fecioară de neam 
împărătesc. 


În seara nunţii, intrând cuviosul în cămara de nuntă, şi-a scos inelul de aur şi brâul 
cel scump, le-a înapoiat soţiei sale şi luând suficienţi bani din averea sa, a părăsit în 
grabă palatul şi cetatea, şi a plecat în Laodicea din Siria şi, de acolo, în Edessa din 
Mesopotamia. 

Cuviosul Alexie, dispreţuind deşertăciunea slavei lumești, a împărțit banii săracilor, 
chiar şi hainele sale şi după ce s-a îmbrăcat cu haine zdrenţuite şi cârpite, s-a aşezat 
în pridvorul Bisericii Preasfintei Născătoare de Dumnezeu, ca unul dintre săraci. A 
ales, astfel, să trăiască cu post aspru întreaga săptămână şi numai duminica, după ce 
se împărtăşea cu Preacuratele Taine, gusta puţină pâine şi apă. 


Părinţii săi l-au căutat peste tot şi neaflându-l, i-au trimis pe slujitori să-l caute. 
Unii dintre aceştia au ajuns până la Biserica din Edessa, dar nerecunoscându-l, s-au 
întors fără el în Roma, unde mama lui îl plângea cu durere şi, purtând haine sără- 
căcioase, stătea la uşa casei sale, îndoliată zi şi noapte. La fel şi mireasa lui, 
îmbrăcată în sac, a rămas alături de soacra sa, tânguindu-se. 


Cuviosul Alexie, plăcutul lui Dumnezeu, a rămas în pridvorul Bisericii Născătoarei 
de Dumnezeu vreme de șaptesprezece ani. Într-o noapte însă, Născătoarea de 
Dumnezeu i s-a arătat în vis ecleziarhului Bisericii şi i-a cerut să-l aducă la icoana 
Sa pe omul lui Dumnezeu. Ecleziarhul a ieşit îndată din Biserică, dar negăsind pe 
nimeni în afară de Alexie, a rugat-o pe Maica Domnului să-i arate cine este omul 
lui Dumnezeu, lucru care s-a şi întâmplat. Atunci ecleziarhul, luându-l de mână pe 
cuviosul Alexie, l-a dus în Biserică cu toată cinstea şi măreţia. 





Cuviosul Alexie, omul lui Dumnezeu - frescă, Mănăstirea Pskov, Rusia, sec XII 


Văzând cuviosul că a devenit cunoscut, a plecat pe ascuns din cetatea Edessa, 
căutând să meargă în Tars la Biserica Sfântului apostol Pavel, unde nu va fi fost 

cunoscut de nimeni. Insă purtarea de grijă a lui Dumnezeu l-a călăuzit spre alt 
tărâm, căci un vânt puternic a purtat corabia să până la Roma. leşind din corabie, 
Alexie a înţeles că Domnul a vrut să-l întoarcă acasă. 


Când s-a întâlnit cu tatăl său, care nu şi-a recunoscut fiul, i-a cerut să se mi- 
lostivească de el şi să-l lase să se hrănească din fărâmiturile ce cădeau de la masa 
lui. Tatăl său cu multă dragoste l-a primit şi desigur, i-a dat şi un slujitor care să-i 
poarte de grijă. Unii slujitori din casă îl umileau şi îl batjocoreau, însă cuviosul pe 
toate le răbda. Mâncarea sa o dădea săracilor, rămânând toată săptămâna fără mân- 
care şi apă, şi numai după împărtăşirea cu Sfintele şi Preacuratele Taine primea 
puţină pâine şi apă. 


Aşa s-a nevoit el în casa părintească vreme de şaptesprezece ani, fără să fie recu- 
noscut de nimeni. Când a venit vremea adormirii sale întru Domnul, a cerut de la 
sluga sa o hârtie şi şi-a scris toată viaţa, locurile pe unde a petrecut, dar şi unele 
dintre tainele pe care numai părinţii săi le cunoştea. 


Într-o duminică, săvârşind arhiepiscopul Inochenţiu Sfânta Liturghie, s-a auzit un 
glas dumnezeiesc din Sfântul Altar, care îi îndemna pe credincioşi să-l caute pe 
omul lui Dumnezeu. 


Într-o zi de vineri, cuviosul Alexie şi-a predat sufletul său în mâinile lui Dumnezeu, 
iar în după-amiaza aceleiaşi zile, credincioşii şi arhiepiscopul au venit la Biserică 
să-L roage pe Dumnezeu să le descopere pe omul sfânt al lui Dumnezeu. Atunci 
glasul dumnezeiesc i-a îndreptat spre casa lui Eufimian. După o vreme, arhie- 
piscopul împreună cu credincioşii au ajuns la casa lui Eufimian şi mare 1-a fost 
mirarea, aflând pe cine caută aceştia în casa lui, mărturisindu-le că nu ştie pe 
nimeni care să aibă vreo faptă bună şi să fie plăcut lui Dumnezeu. 


Insă slujitorul care îl îngrijea pe cuvios, îndemnat de putere dumnezeiască, le-a 
povestit despre modul de viaţă al săracului Alexie căruia îi slujea. 


Eufimian, fără să ştie că sfântul adormise deja întru Domnul, a descoperit faţa 
acestuia, care strălucea ca a unui înger. În mâna cuviosului a văzut, desigur, hârtia 
pe care nu a putut să 1-o smulgă din mână. Apoi, le-a spus celor ce venise că a găsit 
omul lui Dumnezeu. 


Credincioşii şi arhiepiscopul s-au rugat cuviosului să le îngăduie să vadă scrisoarea 
pe care o ţinea în mână. 

Indată ce arhivarul Bisericii a citit scrisoarea, Eufimian şi-a dat seama că este fiul 
său, pe care îl căuta de ani de zile şi mare jale a căzut pe familia sa; plânset şi 
durere mare le-a cuprins pe femeie şi pe mireasa lui. 

Adormirea cuviosului Alexie - miniatură, Minologhion bizantin, sec. XI 


Împăratul Honorius şi arhiepiscopul au dus cinstitele moaşte ale cuviosului Alexie 
în mijlocul cetăţii, lăsându-le spre închinare şi binecuvântarea credincioşilor. Toţi 
cei care veneau şi sărutau cinstitele moaşte, muţi, surzi, orbi, leproşi, demonizaţi, 
primeau grabnic tămăduire. Văzând aceste minuni credincioşii dădeau slavă lui 
Dumnezeu. 


Era atâta lume care venea să se închine la cinstitele moaşte, încât nu puteau să le 
ducă în Biserica Sfântului Bonifaciu ca să le îngroape. Le-au aruncat chiar şi aur şi 
argint oamenilor pentru a le distrage atenția, dar în zadar. După ce au fost aşezate 
cinstitele moaşte în Biserică, credincioşii au sărbătorit festiv vreme de şapte zile, la 
sărbătoare participând şi părinţii şi mireasa cuviosului. Apoi, au aşezat sfintele 
moaşte într-o raclă făcută din aur, argint şi pietre preţioase. Îndată sfintele moaşte 
au început să răspândească o mireasmă bine mirositoare şi să izvorască mir, prin 
care toți credincioşii primeau tămăduire. 


Cuviosul Alexie este sărbătorit în fiecare an, pe 17 martie. 


Condac, glas 4: Prea cinstita prăznuire a prea fericitului Alexie săvârşind astăzi, cu 
dreaptă credinţă să-l lăudăm, zicând: Bucură-te, podoaba cea desfătată a cuvioşilor! 


Sedealnă, glas 8, Pe înţelepciunea şi Cuvântul... 

Toţi credincioșii, privind cu cugetul sudorilor şi ostenelile tale, înțelepte, ne 
umplem sufletul de toată umilinţa şi cu dragostea inimii, cinstindu-te pe tine în 
cântări, ne simțim mânaţi să aducem cântări dumnezeiești, slavă şi laudă Stăpânului 
tuturor, prea fericite Alexie, strigând ţie cu credință, ca unui slujitor al Domnului: 
Roagă-te lui Hristos Dumnezeu să dăruiască iertare de greşeli celor ce cu dragoste 
prăznuiesc pomenirea ta cea sfântă. 


Icos: Cine va lăuda precum se cuvine cinstitele tale virtuţi şi cine le va cânta cu 
îndestulare, cugetătorule de Dumnezeu, Alexie? Înţelepciunea ta, răbdarea ta, înfrâ- 
narea şi cântarea cea neîntreruptă, asprimea cea desăvârşită a vieții și nesfârşita 
umilință; prin care, făcându-te deopotrivă cu îngerii, pururea te rogi pentru toată 
lumea. Pentru aceasta, auzi acum, cuvioase, de la toţi credincioşii: Bucură-te, po- 
doaba cea plină de desfătare a cuvioșşilor! 


Sursă: Pemptousia 


khkhkhkkhkhkkrhkhkhkhkhkhhkhkhkhkikrhikiki 


e Xe e Xe Xe e Xe e e Xe e e e De De e e e e e e De e e e e e e e e e XX 


khkkhkkhkkhkhkkhkkhkkhkikhkikhkikhkhkihihkyik 


e Xe Xe XP XP e e e Xe Xe e e XP e e 2 e e e e e e e Xe Xe e E e e e e 


Sfântul cuvios Alexie? Omul lui Dumnezeu 


(i: ăvbguunoc 
15 0c8 





În calendarul creştin-ortodox, în data de 17/30 martie este sărbătoarea Sfântului 
Alexie, omul lui Dumnezeu. In popor, ziua aceasta se mai numea Moş Alexa, 
Alexiile, Alexa cel cald, etc. 


Substratul creştin. Mulţi dintre noi îşi pun întrebarea de ce Alexa e considerat 
„omul lui Dumnezeu”? 


Se povesteşte în Vieţile Sfinților, iar legendele o confirmă, că Alexa s-ar fi născut 
la Roma într-o familie de nobili. Ajuns la vârsta maturității alege să îşi dedice viaţa 
lui Dumnezeu, cu toate că hotărârea să i-a îndurerat pe părinţi. La vârsta maturității 
tatăl său a dorit să-l însoare şi urmă, cu siguranţă, să aibă demnități deosebite în 
cadrul Imperiului Roman. Dar în noaptea nunţii, de comun acord cu soția sa, pleacă 
spre Edessa, unde va vieţui aproximativ 18 ani pe lângă Biserica închinată Maicii 
Domnului, aici a dus o viaţă austeră, plină de umilinţe, trăind din mila enoriașilor. 
Când se face cunoscut celorlalți, ca om al lui Dumnezeu, el se înspăimântă de lauda 
oamenilor ca de o primejdie de moarte şi în taină pleacă spre Tarsul Ciliciei. Însă, 
corabia cu care călătoreşte naufragiază, luată de vânturi şi purtată pe ape până la 
Roma, locul naşterii sale. Sfântul Alexie a văzut în această întâmplare mâna lui 
Dumnezeu şi astfel a hotărât să meargă la casa tatălui său şi acolo, sub chip de 
străin, să-şi petreacă în continuare cu pocăință cealaltă vreme a vieţii sale. Ajuns în 

casa părinţilor, ne mai fiind cunoscut de nimeni, a fost luat în derâdere şi batjocorit 
de servitori. 


Când i se apropia sfârşitul, el a alcătuit o scrisoare, a strâns-o în mână şi 
întinzându-se şi-a dat sufletul în mâinile lui Dumnezeu în ziua de 17 martie 411. 


După o descoperire dumnezeiască în Biserica celor doisprezece Apostoli, împăratul 
şi patriarhul au primit poruncă de a-l căuta pe „omul lui Dumnezeu”. La scurt timp, 
s-a descoperit că acest „om al lui Dumnezeu” era fiul lui Eufimian, care trăise ca un 
cerşetor în curtea acestuia, timp de şaptesprezece ani. Împăratul a citit scrisoarea cu 
voce tare şi toți au fost cuprinşi de spaimă. La atingerea de sfintele sale moaşte 
bolnavii se vindecau, căci din trupul lui izvora un mir bine-mirositor. Trupul 
Cuviosului Alexie a fost îngropat cu cinste. 


Aşadar, datorită vieţii sale deosebit de aspre, pline de umilinţă, credinţă, a lipsei 
dorinţei de mărire, Sfântul Alexie este cunoscut în rândul creştinilor ca Omul lui 
Dumnezeu. 


Obiceiuri. Tradiţii. Superstiţii. 


Pentru oamenii de altădată sărbătoarea din 17/30 martie era un important prag 
calendaristic, Cuviosul Alexie fiind considerat şi patronul vieţuitoarelor care 
iernează sub pământ, sub pietre, în scorburi, sub scoarța copacilor. Astfel, la şase 
luni după Ziua Crucii, sărbătorită la 14/27 septembrie, când se spune că Sfântul 
Alexie încuie Pământul, pentru a-i feri pe oameni de pagubele pe care micile vietăți 
le pot provoca, iar în ziua de 17/30 martie este momentul în care, potrivit tradiţiei, 
Cuviosul Alexie încălzeşte şi redeschide Pământul pentru a elibera vietățile din 
hibernare şi pentru a pregăti pământul de arătură. 


Alexa cel cald era socotit stăpânul şerpilor, prin urmare ziua de 17/30 martie era cel 
mai des asociată cu şarpele şi numită respectiv Ziua Şarpelui. Se zicea, că dacă 
întâlneşti în ziua lui Alexie orice fel de şarpe, nu trebuie să-l ucizi, altfel rişti să ai o 
cumpănă în acel an. lar dacă vedeai un şarpe în oricare altă zi a lunii martie, atunci 
acesta trebuia omorât, altfel se spunea că el îţi lua puterea. 


Un ritual magic de tratare a durerilor „de şale” este descris de Ion Creangă: „De 
vezi şarpe întâi primăvara, e bine, în ziua de Alexa, să-l îmbeţi de cap, da să nu-l 
omori de tot, aşa că numai să nu muşte, să te dezbraci de straie şi să te încingi cu el 
peste mijloc, după aceea să-l iei şi să-l îngropi într-o bortă şi cu el să pui trei căţei 

de usturoi şi să zici: Când a mânca şarpele usturoi, atunci să mă doară şi pe mine 
mijlocul”. 


Şarpelui nu i se pronunţă numele de ziua lui pentru a-i putea fi câştigată bunăvoința 
pe timpul verii. În cazul în care cineva rostea din greşeală cuvântul şarpe, acesta 
trebuia să spună neapărat un descântec. În unele regiuni, se făcea un foc mare într-o 
groapă, se punea într-o oală apă şi o bucată de mămăligă, ca să aibă şerpii ce bea şi 
ce mânca, ca să nu iasă din groapa aceea toată vara. Nu trebuia luat în mână nici un 
obiect ascuţit, deoarece se credea că omul va vedea numai şerpi pe tot parcursul 
anului. 


Se zice că Sfântul Alexie ar mai fi avut mai multe înfățişări 


O legendă povesteşte că, deoarece omul avea mult de suferit din cauza insectelor, 
Dumnezeu le-a adunat pe toate şi le-a închis într-o raclă şi l-a chemat pe Alexie s-o 
arunce în apa mării. Ajuns la destinaţie, Alexie nu a putut rezista, însă, curiozităţii 
şi a deschis racla, astfel încât toate acestea s-au răspândit din nou pe pământ. Pentru 
că nu a ascultat de Dumnezeu, Alexie a fost transformat în cocostâre şi pedepsit să 
adune, între 17/30 martie şi 14/27 septembrie, insectele împrăştiate. 


Legenda conţine şi un sâmbure de adevăr, căci în preajma acestei zile este perioada 
întoarcerii berzelor şi cocostârcilor. 


Sărbătoarea mai este numită şi Ziua Peştelui sau Retezatul Stupilor, pentru că peştii 
încep să se zbată în ape, iar albinele ies din stupi. Pescarii susțin că Sfântul Alexie 
este cel care aduce peştii din adâncurile, unde au iernat la suprafața apelor. Ei 
obişnuiau să ţină post negru toată ziua sau să prindă un singur peşţişor, pe care, 
după ce-l descântau îl mâncau de viu în speranţa unui an spornic la pescuit. 


În ziua de Alexii, oamenii de la sate obişnuiau să aprindă focurile prin livezi, 
acestea simbolizând curăţenia rituală a gospodăriilor pentru a ajuta soarele să 
depăşească momentul echinocţiului de primăvară. În zorii zilei se măturau şi se 
greblau curțile, livezile şi grădinile, iar gunoaielor li se da foc. Era de bine ca în 
dimineaţa acestei zile să se afume gospodăria cu petice aprinse, cu busuioc şi cu 
tămâie, iar focurile să se facă în mijlocul grădinii ori livezii, astfel se credea că 
ograda va fi păzită de insecte, iar oamenii şi vitele de boli şi muşcături de şarpe. 


Tot în această zi se legau tulpinile pomilor fructiferi cu paie ca să nu dea omizile pe 
crengi, se sună din clopoței sau se făceau zgomote bătând în fiare vechi pentru ca 
să sperie târâtoarele. 

Femeile în această zi nu lucrau, în special nu aveau voie să toarcă, să depene fire şi 
mai ales să folosească ace şi foarfece ca să nu le vină gângănii în casă. 


Tot în această zi se făceau şi previziuni meteorologice. Se zicea că de Alexii, încep 
să cânte broaştele. Dacă broaştele cântă înainte de 17/30 martie, atunci e semn ca 
primăvara va fi lungă şi rea; dacă încep să cânte de Alexii, atunci e semn că vor 
urma zile călduroase. 


Se credea în popor că Sfântul Alexie mai avea şi o altă putere, în momentul când se 
satură de iarnă, lua un tăciune aprins şi îl îngropa în zăpadă şi începând cu acel 
moment zăpada se topea şi începea cu adevărat vremea de primăvară. 


Există şi astăzi sate în care tradițiile populare de Sfântul Alexe se păstrează, 
îmbinându-se cu substratul religios al sărbătorii. 

Silviu Lupu - Omul cel cald al lui Dumnezeu 





Supranumit "omul lui Dumnezeu", Sfântul Alexie nu impresionează ca alţi sfinți ai 
Bisericii prin scrierile sale ori prin minuni sau tămăduiri miraculoase. Nu a scris 
nimic, nu a făcut nici o minune în timpul vieţii lui pământeşti. 


Acest sfânt din veacul al V-lea se distinge prin vieţuirea sa minunată care a ars în 
taină ca o jertfă iubitoare oferită în dar lui Dumnezeu. Sfântul Alexie în trei 
cuvinte: dragoste, jertfelnicie, răbdare. 


La acest sfânt pe care Biserica ortodoxă îl prăznuieşte pe 17 martie, iar cea romano- 
catolică pe 17 iulie intrigă mai ales apelativul. Nu mai avem nici un sfânt care să fie 
numit "omul lui Dumnezeu". 


Care este explicația acestui supranume? O aflăm din istorisirea vieţii sale: Alexie 
trăia de 17 ani în preajma Bisericii Preasfintei Născătoare de Dumnezeu din cetatea 
Edesei Siriei, într-o stare de sărăcie materială desăvârşită, dar având prisosinţă de 
comori duhovniceşti. Zilele din timpul săptămânii şi le petrecea în faţa uşilor 
bisericii, iar duminica intra la slujbă şi se împărtăşea cu Sfintele Taine. Noaptea şi- 
o petrecea în cimitirul din apropiere rugându-se. Îmbrăcat sărăcăcios, oamenii îi 
dădeau pomană, dar el împărțea altor săraci tot ceea ce primea. De aceea, Maica 
Domnului, către care el avea mare evlavie, a vrut să-l descopere oamenilor şi i s-a 


kk hkkhkhkkhkhkhkhkhkhhkhkhkikikhikiki 


e Xe e e Xe De Xe e e Xe e e e De De e e e e e e De e e e e e e e e XX 


kkkkkkkhkhkhkhkikhkkhkrhkhkhhkikrhihkikihyik 


XP Xp e e Xe e Xe e e Xe e e Xe e e e Xe e e e e e e e e e e e Xe e e XX 


arătat celui care se îngrijea de biserică spunându-i să-l lase pe "omul lui 
Dumnezeu" să stea înăuntru. 


"Omul lui Dumnezeu" este foarte iubit în Europa creştină, dovadă fiind răspândirea 
manuscriselor timpurii care cuprind istorisirea vieţii sale. 


În Franţa, de pildă, "Viaţa Sfântului Alexie" reprezintă unul dintre cele mai vechi 
manuscrise şi monumente de limbă franceză, datând din secolul al XI-lea. Dar este 
şi unul dintre primele texte cunoscute din literatura noastră în redactare slavonă 
(sec. al XV-lea), versiunea românească fiind realizată în a doua jumătate a 
secolului al XVII-lea. 


Aşa petrec cei plăcuţi Domnului 


Tatăl Sfântului Alexie, Eufimian, era un patrician foarte bogat, având cam trei mii 
de slugi, dar era şi foarte credincios: postea în toate zilele până la ceasul al nouălea 
(ora 15.00), dădea în fiecare zi câte trei mese la oamenii săraci. Şi mama sa, 
Aglaida, era o femeie foarte credincioasă şi evlavioasă. Pe Alexie l-au dobândit în 
urma rugăciunilor fierbinți către Dumnezeu şi a milosteniilor pe care le-au făcut cu 
prisosinţă în toate zilele vieţii lor. La şase ani l-au dat la învăţătură şi a studiat 
gramatica, retorica şi cărțile bisericeşti, apoi Scriptura, devenind foarte înţelept. 
Tânărul Alexie şi-a pus în gând să se călugărească, dar părinţii au hotărât să-l 
căsătorească şi el a trebuit să se supună, pentru a nu le face supărare, însă intrând 
în cămara de nuntă, şi-a scos inelul de aur şi brâul scump cu care era încins şi a zis 
soţiei sale: "Păzeşte-le acestea şi Dumnezeu să fie cu noi până ce darul Său va face 
ceva nou." După aceea a plecat şi s-a dus în Siria, în Edesa. 


Alexie îşi lepădase averea, pentru o mai mare avere, cea din ceruri. 


La Edesa a stat 17 ani, apoi a plecat pentru că oamenii începuseră să îl considere 
sfânt după ce Maica Domnului îi zisese într-o viziune eclesiarhului bisericii că 
Alexie este "omul lui Dumnezeu", că "este vrednic de Împărăţia Cerurilor" şi că 
"precum stă coroana pe capul împărătesc, aşa stă Duhul Sfânt peste dânsul”. 


S-a îmbarcat într-o corabie care avea ca destinaţie Tarsul Ciliciei, cetatea Sfântului 
Apostol Pavel, dar din cauza unei puternice furtuni nu a mai putut ajunge acolo şi a 
mers la Roma. Alexie s-a gândit să nu fie povară nimănui şi s-a întors la casa tatălui 
său cerându-i adăpost. Trecuseră mai bine de 17 ani de când plecase de acasă şi 
tatăl nu şi-a mai recunoscut fiul, ci s-a milostivit de el ca de un sărac oarecare şi i-a 

oferit adăpost în casa lui, poruncind slugilor să-i construiască o colibă în curtea 
palatului său şi să-i aducă în fiecare zi câte ceva de mâncare. 


Aici a petrecut Alexie încă 17 ani, în post şi rugăciune: mâncarea pe care o primea 
el o împărțea săracilor, oprindu-şi numai puţină pâine şi apă, iar nopţile lui erau 
albe, căci le dedica rugăciunii intense către Dumnezeu. Cum va fi fost să stea atât 
de aproape de dânşii şi totuşi să nu se descopere cine este, mai ales că auzea în 
fiecare zi plânsul mamei şi al soţiei lui, este greu de închipuit. 


Ne impresionează şi răbdarea, şi iubirea soției lui Alexie, care l-a aşteptat mai bine 
de 34 de ani, din aceasta văzând cu toţii cum trebuie respectată Taina Cununiei. 


Necunoscut de familie 


Simţindu-şi sfârşitul aproape, Sfântul Alexie a scris pe o hârtie toată povestea vieţii 
sale, pentru a putea fi cunoscut de părinţi, cerându-şi iertare pentru că i-a mâhnit, 
dar această durere, le spune el, le va fi spre mai mare bucurie în cereştile lăcaşuri. 


Dumnezeu a vrut să-l descopere în mod măreț pe credinciosul său rob: pe când 
papa Inocenţiu (402-417) slujea Sfânta Liturghie, de față fiind şi împăratul 
Honorius (395-423), s-a auzit un glas minunat ieşind din altar: "Căutaţi pe omul lui 
Dumnezeu, care o să iasă din trup, să se roage pentru cetate şi toate cele ale voastre 
se vor rândui bine!" 


Nu mică le-a fost mirarea lui Eufimian şi soţiei sale că cel ce stătea înaintea casei 
lor era chiar fiul cel mult iubit, dar şi jalea că l-au cunoscut abia după moartea sa. 


Mulţime de bolnavi care s-au atins de trupul lui s-au vindecat, încât nici nu puteau 
să îl depună în biserică din pricina mulţimii de oameni - nici măcar aurul şi argintul 
care au fost aruncaţi înspre mulțime nu au putut-o convinge să se disperseze, 
arătând cât de mult crescuse evlavia poporului față de acest sfânt necunoscut 
nimănui până atunci. 

Sfântul Alexie (17 iulie) 





(sec. al V-lea) 


Vizitatorul ce străbate oraşul Roma şi ajunge pe Colina Arentino este numaidecât 
condus să vadă bazilica veche a Sfintei Sabina şi, în apropiere, Biserica „Sfântului 
Alexie”, preferată de tinerii logodnici pentru a-şi celebra acolo cununia religioasă. 
Această biserică a fost la început închinată Sfântului Bonifaciu, dar, în anul 1217, 
Papa Onoriu al III-lea a dedicat-o Sfântului Alexie. 


În urma lucrărilor de renovare efectuate în veacul al XVIII-lea, din prima clădire nu 
a mai rămas decât foarte puţin şi scara de lemn pe care o adăpostea de multe sute de 
ani; acum, scara se află într-o capelă secundară, în care un ucenic al marelui 
sculptor Bernini a dăltuit în marmură chipul sfântului; turiştii şi oamenii credincioşi 
contemplă cu emoție venerabila relicvă. 


O tradiţie foarte veche afirmă că sub acea scară îşi petrecea nopțile în rugăciune şi 
chinuită odihnă tânărul patrician roman Alexie, transformat în cerşetor din dragoste 
faţă de Hristos Mântuitorul. 


Viaţa Sfântului Alexie, prelucrată adesea în poezie şi teatru şi transfigurată de 
legendă, este povestită în două versiuni. 

O versiune siriană, aflată într-un manuscris din secolul al V-lea, acordă oraşului 
Edessa, astăzi, localitatea Urfa din Turcia, cinstea de a fi descoperit misterul 
cerşetorului străin de pe treptele Bisericii „Sfânta Mana”. 


O altă versiune, cea greco-romană, îi atribuie oraşului Roma această cinste, precum 
şi favoarea de a-i păstra rămăşiţele pământeşti şi scara sfințită de rugăciunile şi 
suferinţele lui. 


Cu toate adăugirile ei legendare, viaţa Sfântului Alexie rămâne un omagiu viu adus 
iubirii nemărginite a lui Hristos față de neamul omenesc. 


Alexie era fiul unic al senatorului roman Eufemian, care, împreună cu soția sa, 
Aglaia, ducea o viaţă aleasă de credinţă şi dragoste creştinească, ce s-a transmis şi 
în sufletul copilului lor. Acesta, ajuns la vârsta căsătoriei, urmând obligațiile stării 
sociale din care făcea parte, precum şi sfaturile părinţilor, acceptă să se cunune cu o 
tânără însufleţită ca şi el de dorinţa desăvârşirii propusă de Sfânta Evanghelie. În 
ziua nunţii, după o convorbire îndelungată, în care tinerii şi-au deschis inimile unul 
altuia şi au hotărât să trăiască amândoi în castitate perfectă, tânărul soţ îi dăruieşte 
soţiei sale inelul de aur şi, pe ascuns, părăseşte sala ospăţului de nuntă. 


Cu prima corabie ce pleca din port, se îndreaptă spre Siria, şi aici, pe Jos, se duce în 
marele oraş Edessa, atunci renumit prin bisericile sale şi viaţa creştină a credin- 
cioşilor. Aici, timp de 17 ani, trăieşte necunoscut, amestecat în rândul de cerşetori 
de la poarta Bisericii „Sfânta Maria”, până când un slujitor al lăcaşului sfânt 
descoperă cine se ascunde sub hainele rupte ale străinului Alexie. 


Pentru a evita manifestările de laudă din partea credincioşilor, care de multă vreme 
îl vedeau în el pe „Omul lui Dumnezeu”, aleargă la cel mai apropiat port şi se urcă 
într-o corabie, cu destinaţia Tars, locul de naştere al Sfântului Paul. Un vânt 
potrivnic însă îndreaptă corabia spre Italia. Alexie se întoarce la Roma, unde 
părinții lui mai trăiau şi logodnica îşi păstra legământul de credinţă faţă de Hristos 
şi faţă de el. 


Cei şaptesprezece ani petrecuţi la Edessa, viaţa aspră pe care a dus-o el, precum şi 
clima diferită de a Romei l-au schimbat atât de mult pe fiul lui Eufemian şi al 
Aglaiei, încât nimeni nu l-a recunoscut, aceasta i-a dat curaj să se adreseze chiar 
tatălui său, cerându-i permisiunea să se adăpostească o noapte sub o scară de lemn 
care ducea la intrarea servitorilor. Bătrânul senator îi permite, cu o condiţie: „Îţi 
îngădui”, spune el, „cu condiţia ca tu să te rogi lui Dumnezeu să ni-l aducă acasă pe 
fiul nostru”. 

Au mai trecut şaptesprezece ani petrecuţi în rugăciuni fierbinţi prin multele biserici 
ale Romei, hrănindu-se cu ceea ce-i dădeau creştinii milostivi şi odihnindu-se sub 
scara servitorilor, care adesea l-au insultat şi chiar au aruncat peste el apă murdară; 
credinţa şi dragostea lui față de Hristos, precum şi taina pe care o purta în inimă 1- 
au dat putere să rămână întotdeauna senin şi iubitor de oameni. 


În acest timp, pe scaunul Sfântului Petru se afla papa Inocenţiu 1 (401-417); oraşul 
Roma trecea prin mari greutăţi. Într-o zi, pe când papa se ruga, aude un glas ceresc: 
„Căutaţi-l pe omul lui Dumnezeu; el se va ruga şi Domnul va avea milă de voi; se 
află în casa lui Eufemian”. Ajuns în grabă la casa prietenului său, papa Inocenţiu îi 
găseşte pe bătrânul senator şi pe buna Aglaia îngenuncheaţi la capul cerşetorului 
din camera de sub scara de lemn, pe al cărui trup neînsufleţit au descoperit semnul 
neîndoielnic al identităţii fiului lor, Alexie. Durerea mare de a-l fi recunoscut atât 
de târziu a făcut loc recunoştinței faţă de Dumnezeu că i-a învrednicit să 
adăpostească în casa lor, în familia lor, un fericit al cerului şi un sfânt al Bisericii 
lui Hristos. 


Răspândirea istoriei vieţii Sfântului Alexie, precum şi faptul că mai mulţi martiri 
din primele veacuri au purtat acest nume au determinat o mare popularizare a 
prenumelui Alexie, sub diferite forme. La noi se folosesc: Alexe, Alexa, Alexie, 
Alexina şi, mai nou Alex; în alte limbi: Aleksei, Alexis, Alexius, Alessio. Toate au 
legătură cu verbul din limba greacă alexo = a respinge pentru a apăra, a proteja; 
folosit ca prenume, îl desemnează pe omul care respinge un atac, o tentaţie, o 
propunere, pentru a-şi menţine demnitatea, integritatea, proprietatea. Ca nume de 
botez, păstrează în amintirea creştinului actul eroic al Sfântului Alexie, care 
respinge chiar şi satisfacţiile legitime ale vieţii, renunțând la ele, pentru a-şi asigura 
bucuriile unei trăiri cereşti. 


Pornind de la împrejurarea că Sfântul Alexie a locuit multă vreme în încăperea de 
sub scări, desigur, un fel de magazie prin care uneori se strecoară şoareci, şerpi, 
insecte, calendarul popular românesc păstrează o sărbătoare numită „Alexiile”, în 
ziua de 17 martie, când Sfântul Alexie este comemorat în calendarul răsăritean. 


În această zi se recomandă ca creştinul nici măcar să nu se gândească la astfel de 
jivine, să nu le pronunţe numele, ca să fie ferit de ele tot anul. Cu acest prilej, se 
practică şi unele ritualuri magice, rămase probabil din perioada precreştină. 
Ridicarea nivelului cultural şi efortul de purificare a credinţei trebuie să ducă la 
dispariţia acestor practici care îndreaptă atenţia spre aspectele minore ale vieţii, 
lăsând în uitare elementele fundamentale specific umane. 

Sfântul Alexie a avut de suferit, nu din cauza şoarecilor sau a insectelor, ci din 
cauza răutății şi micimii sufleteşti a multor oameni; creştinul este dator să ia 
măsurile necesare pentru apărarea sănătăţii şi a condiţiilor de viaţă, dar, în acelaşi 
timp, să se preocupe intens de puritatea şi sănătatea sufletească. Sfântul Alexie ne 
repetă cuvântul Sfintei Cărţi: „Aşa cum fugi de viperă, la fel să fugi de păcat, că, de 
te vei apropia de el, te va muşca; dinţi de leu sunt dinţii lui, care omoară sufletele 
oamenilor” (Eclesiastic 21,2—3). 

Pr. loan Valentin Istrati - Sfânta Liturghie ortodoxă, săvârşită pentru prima 
oară la moaştele Sfântului Alexie, „omul lui Dumnezeu” 





Miercuri, 30 martie a.c., a fost săvârşită pentru prima dată o Liturghie ortodoxă la 
moaştele Sfântului Alexie, „omul lui Dumnezeu”, aflate în biserica San Alessio din 
Roma. Slujba a fost oficiată de către episcopul Nestor de Korsun, transmite agenţia 
de ştiri a Patriarhiei Moscovei. 


După slujbă, ierarhul s-a adresat credincioşilor vorbind despre importanţa 
momentului, întrucât în Biserica San Alessio s-a săvârşit o Liturghie Ortodoxă, 
pentru prima dată după schisma din 1054. 


Sfântul Alexie este cinstit de mulţi creştini din occident, unde s-a născut şi şi-a 
petrecut ultimii ani din viaţă, dar şi de creştinii din Răsărit, el trăind multă vreme în 
Edesa (în prezent oraşul Sanliurfa din sud-estul Turciei). 


Sfântul Alexie este de asemenea cinstit de către creştinii ruşi, o biografie a sfântului 
în limba rusă fiind în circulație încă din secolul al XI-lea. 

Gheorghe-Cristian Popa - Singura biserică din ţară închinată Sfântului Alexie 





Parohia cu hramul "Sfântul cuvios Alexie, omul lui Dumnezeu", din București, îşi 
serbează astăzi sfântul ocrotitor. Sărbătoarea, la care an de an participă sute de 
credincioşi, va începe dimineaţă cu oficierea Liturghiei Darurilor mai-înainte sfin- 
țite şi cu slujba Acatistului Sfântului Alexie şi va continua în această seară cu 
Denia Canonului mare. 


Situată pe Calea Şerban Vodă, în centrul Capitalei, Biserica "Sfântul Alexie" din 
Bucureşti are o istorie de peste două secole. Actuala biserică, ridicată pe locul în 
care a fiinţat o altă bisericuţă din lemn, este ctitoria jupânului Alexie Arnăutu şi a 
soţiei sale, Maria, care în anul 1799 au construit sfântul lăcaş din cheltuiala proprie. 


"In fiecare an, credincioşi din toată Capitala şi din împrejurimi participă cu bucurie 
la hramul bisericii deoarece Sfântul Alexie, numit şi omul lui Dumnezeu, nu este 

doar ocrotitorul parohiei noastre, ci este ocrotitorul tuturor credincioşilor care vor 
să ajungă "oameni ai lui Dumnezeu". De asemenea, acest sfânt este cunoscut în 
popor şi ca Alexie cel cald, pe de o parte, datorită faptului că Dumnezeu l-a dăruit 
oamenilor cu căldură, iar pe de altă parte, pentru că în ziua în care este sărbătorit se 
dezgheaţă pământul şi începe anotimpul cald. Din acest motiv, oamenii au foarte 
mare evlavie la Sfântul Alexie şi chiar există în tradiția populară un colind - 
"Alexiile” - care se cântă afară la soare în această zi. Întrucât Sfântul Alexie este şi 
simbol al iubirii creştine, vom oferi credincioşilor noştri aflați în dificultate 
mâncare gătită şi pachete, cu ajutorul celor de la Departamentul de Asistenţă 
Socială, din Protoieria III Capitală", ne-a spus părintele paroh Florian Burcea. 

Emilian Apostolescu - Cuviosul Alexie, omul lui Dumnezeu, cinstit la biserica 
sa din București 





17 mar, 2021 


Sfântul cuvios Alexie, omul lui Dumnezeu, a fost cinstit cu multă evlavie miercuri, 
17 martie, de credincioşii adunaţi în singura biserică din Capitală ce îl are ocrotitor. 
În mijlocul comunităţii a poposit Preasfinţitul părinte Timotei prahoveanul, 
episcop-vicar al Arhi-episcopiei Bucureştilor, care a sfinţit două racle ce adăpostesc 
fragmente din moaștele Sfântului cuvios Alexie şi ale Sfântului ierarh Grigorie 
Dascălul, mitropolitul Țării Româneşti. 


În ziua hramului, de dimineaţă, Preasfinţitul părinte Timotei prahoveanul, episcop- 
vicar al Arhiepiscopiei Bucureştilor, a săvârşit, înconjurat de un sobor de clerici, 
Liturghia Darurilor înainte sfințite, o slujbă specifică Postului mare, oficiată în zi- 
lele de rând ale acestuia. 


În cuvântul de învăţătură, Preasfinţia sa a evidenţiat importanţa supranumelui pri- 
mit de Sfântul cuvios Alexie, omul lui Dumnezeu, arătând felul în care numeroşi 
alți sfinți au primit diverse numiri pentru recunoaşterea meritelor şi a eforturilor 
deosebite ale acestora. 

Ierarhul a evocat ulterior momentele importante ale vieţii şi nevoinţei sale, arătând 
faptul că tânărul Alexie, deşi provenea dintr-o bogată familie de patricieni romani, 
a ales să renunțe la confortul şi onorurile pământeşti în căutarea vieţii veşnice. Ast- 
fel, evlaviosul Alexie a împlinit dorinţa părinţilor săi de a se căsători, fugind însă în 
noaptea nunţii, pe ascuns, şi călătorind pe o corabie până în Mesopotamia, la 
Edessa. Acolo, după ce a împărțit săracilor toate bogăţiile pe care le adusese, şi-a 
început nevoinţa, trăind ca un cerşetor timp de 17 ani şi stabilindu-se în apropierea 
unei biserici închinate Născătoarei de Dumnezeu. Descoperirea vieţii sale deosebite 
de către locuitorii cetăţii l-a determinat să plece din acel loc, ajungând într-un final 
la Roma, acolo unde s-a nevoit vreme de alți 17 ani în apropierea reşedinței părin- 
ților săi, care l-au ajutat ca pe mulţi alți săraci, fără să îl mai recunoască. Abia după 
trecerea sa la Domnul din anul 411, în urma descoperirii unei însemnări a vieţii 
sale, adevărul a fost revelat, părinții săi înțelegând cine a fost cel care s-a nevoit 
aproape două decenii în vecinătatea lor. 


Preasfinția sa a vorbit în continuare despre necesitatea însuşirii vieţii Sfântului 
Alexie drept model pentru fiecare dintre noi: „În timp ce noi preferăm tot felul de 
bunătăţi, există persoane care doresc să se lepede de acestea. Este o rânduială a 
lui Dumnezeu şi de aceea sfinții sunt cu adevărat oameni şi prieteni ai Săi. De 
asemenea, dacă privim cu atenţie, observăm similitudini între viaţa cuviosului 
dar a renunțat la toate şi a plecat departe, însă la sfârşitul vieţii, la porunca înge- 
rului, s-a întors şi şi-a dat sufletul lui Dumnezeu în patria ei, murind nu departe de 
locul în care s-a născut”. 


lerarhul a vorbit şi despre autorul icoanei sfântului prezentă în lăcaşul de închinare: 
„În această biserică se află o icoană a Sfântului Alexie, pictată de un iscusit pictor 
pe care părintele Cleopa Ilie, marele duhovnic, l-a cunoscut în urmă cu şase de- 
cenii. Acesta, pe numele său loan Protcenco, a fost un nevoitor, rugându-se neîn- 
cetat şi postind în timp ce picta. De aceea, legătura sa cu viaţa Sfântului Alexie 
este semnificativă. Cu câteva zile înainte de moarte, a fost tuns în monahism de 
părintele Cleopa, primind numele Irineu ”. 


În încheiere, Preasfinţitul părinte Timotei prahoveanul a adre-sat câteva îndemnuri 
credincioşilor: „Să ne rugăm cu stăruință Sfântului Alexie să ne dăruiască puterea 
de a ne înstrăina de lucrurile deşarte ale acestei lumi, înțelegând că prietenia şi 
legătura cu Dumnezeu sunt mai prețioase decăt orice avuţie ”. 

În continuare, ierarhul a săvârşit, împreună cu părintele arhimandrit Nectarie Şofe- 
lea, stareţul Mănăstirii Radu Vodă, o slujbă de pomenire pentru ctitorii şi slujitorii 
sfântului lăcaş. 


In urma acesteia a fost săvârşită şi slujba de sfințire a celor două racle, realizate 
prin strădania celor doi preoți slujitori ai bisericii Parohiei „Sfântul Alexie” şi a 
întregii comunități. 


Părintele paroh George Alin lancu a mulțumit Preasfinţiei sale pentru bine- 
cuvântarea şi prezenţa în mijlocul credincioşilor în această importantă zi, dar şi 
părintelui arhimandrit Nectarie Şofelea, prin mijlocirea căruia fragmentul din sfin- 
tele moaşte ale Sfântului Alexie a putut fi adus, prin bunăvoința unui ierarh grec, în 
lăcaşul de cult bucureștean. 

Semnificație nume 

Alexe, Alexa — corespunde verbului grecesc alexien, „a apăra” şi este considerat în 
mod curent un hipocoristic al compuselor greceşti cu alex- (Alexandros, Alexarhos, 
Alexippos, Alexamenos etc.). 

Nume calendaristic creştin. 


Intermediar slav. 


Forme sub care a circulat şi circulă numele la noi: Alexe, Alexa, Alexie, Alexia, 
Alexu, Olexa, Alexina, Alex. 

Mihai Alex Olteanu - De ce Sfânta cuvioasă Maria Egipteanca este zugrăvită, 
uneori, alături de Sfântul cuvios Alexie? 

Icoana praznicală în care Sfânta cuvioasă Maria Egipteanca este zugrăvită alături 
de Sfântul cuvios Alexie, omul lui Dumnezeu, a apărut în Rusia, în a doua jumătate 
a secolului al XVII-lea. Aceşti doi sfinți erau ocrotitori ai ţarului Alexei 
Mihailovici şi ai soției sale, Maria Miloslavskaia. 


Cultul Sfintei Maria Egipteanca s-a dezvoltat în timpul vieţii țarinei care a zidit în 
Moscova, pe strada Sretenski, o biserică închinată sfintei. Pe 1 aprilie 1648 biserica 
a fost târnosită şi închinată Mănăstirii Sretenski. Slujba a fost săvârşită de un sobor 
de mitropoliți, în frunte cu patriarhul Ioasaf al II-lea. 


Între anii 1651 şi 1652, ţarul Alexie şi soţia sa, Maria, au plătit pentru zugrăvirea 
unei icoane cu sfinţii ocrotitori ai familiei lor: Sfântul Alexie, omul lui Dumnezeu, 
şi Sfânta Maria Egipteanca. Aceștia au donat icoana Mănăstirii Sretenski, unde a 
fost aşezată spre închinare pe iconostasul bisericii. 

Au apărut, mai apoi, după acelaşi model, şi alte icoane care îi înfăţişează împreună 
pe Sfântul Alexie şi Sfânta Maria Egipteanca 

Biserica Sfinților Bonifatie şi Alexie este construită pe locul casei părinteşti a 
Sfântului Alexie - locul în care s-a nevoit până la sfârşitul vieţii sale. 

Pr. Silviu Cluci - Capul Sfântului Alexie, omul lui Dumnezeu 

Cinstitul cap al Sfântului Alexie (stânga), alături de capul Sfântului Filaret cel 
milostiv (dreapta) - odoarele Mănăstirii Aghia Lavra (Foto: Silviu Cluci) 


Conform unui variante în limba slavonă a vieţii Sfântului Alexie, cinstitele sale 
moaştele au fost descoperite înainte de anul 1216, fiind păstrate în biserica Sfântul 
Bonifatie (Bonifaciu) din Roma. Mai târziu, cinstitul cap al Sfântului Alexie a fost 
dăruit Mănăstirii Agia Lavra din Kalavrita de către împăratul bizantin Manuel 
Paleologul în 1398. 


Până astăzi Sfântul Alexie este socotit patronul Kalavrytei, unde sfintele sale 
moaşte sunt cinstite în chip deosebit. Prăznuirea Sfântului Alexie adună numeroşi 
pelerini care participă, în ajun, la priveghere de toată noaptea. Apoi, în dimineaţa 
praznicului are loc o litanie cu cinstitul cap, de la Mănăstirea Aghia Lavra, până la 
Catedrala Mitropolitană din Kalavrita unde este săvârşită Sfânta Liturghie. 


Cu binecuvântarea vrednicului de pomenire arhiepiscop Hristodoulos al Atenei, în 
anul 2005 racla cu cinstitele moaşte de la Mănăstirea Agia Lavra a fost dusă spre 
închinare la Mănăstirea Novospassky din Moscova. 

Sfântul Alexie este deosebit de cinstit şi în Patras, unde Mănăstirea Aghia Lavra 
are un metoc închinat sfântului, printre alte parohii din Grecia, numite cu hramul 
sfântului. 

(Foto) Mănăstirea Aghia Lavra - Grecia 


https://doxologia.ro/locuri-sfinte/manastirea-aghia-lavra-grecia-galerie-foto 

„Din rădăcină vestită și credin- 
cioasă ai ordăslit și ai înflorit din 
cetate împărătească și strălucită, 
Alexie întru tot înțelepte; dar pe 
toate acestea trecându-le cu ve- 
derea, ca pe unele ce sunt strică- 
cioase și nestatornice, te-ai sârguit 
să te unești cu Stăpânul Hristos; 
deci pe Acesta roagă-L pururea 
pentru sufletele noastre.” 


Troparul Sfântului Cuvios Alexie, 
omul lui Dumnezeu 


www.editurapatriarhiei.ro 
ISBN 978-973-616-364-7 

Troparul Sfântului Cuvios Algxig, 
omul lui Pumnezeu 


17 Martie - Glasul 1 








locuitor pustiului, înger în trap şi de 
minuni făcător tg-ai arătat, purtătorale | 
de Pumngzeu, Părintgle nostru Algxigz. 
Cu postul, cu privegherga şi prin 
rugăciune primind daruri egregeşti, 
tămăduieşti pg egi bolnavi şi 
sujlgielg eglor eg algargă la ting 
cu ergdinţă. Slavă Celui Ce ţi-a dat 
ţie puterg; Slavă Celui Ce te-a 
îneununat pe ting; Slavă Celui Cg 
luergază prin ting tutaror tămădairi. 


Troparul Sfântului 
Ierarh Patrick, 
Luminătorul Irlandei 


17 Martie - Glasul 3 


Sfinte lerarhe Patrick, 
făcătorule de minuni 
întocmai cu Apostolii, 
luminătorule al Irlandei, 
roagă-L pe Milostivul 
Dumnezeu să dăruiască 
sufletelor noastre 
iertare de greşale. 

A fugit din casa părinților pentru a-și 
dedica viaţa lui Dumnezeu 


S-a întors la Roma ca străin și a locuit 
gs într-o colibă lângă casa părintească, 
nerecunoscut de nimeni 


/ Identitatea lui a fost dezvăluită 


i-a fost dat în chip minunat într-o 


— Supranumele „Omul lui Dumneze 
viziune Episcopului Romei 


)|.. Este chemat în rugăciune de cei care 
au nevoie de ajutor spiritual și consolare 

